“Akan Balik Ke Rumah Sebelum Zohor…”- Anak Rider Ducati Jatuh ‘Flyover’ Kongsi Cerita Tentang Ayah!

Baru-baru ini tular di media sosial berkenaan kes kemalangan jalan raya yang berlaku di Lebuhraya Sungai Besi Ulu Kelang (SUKE). Difahamkan, mangsa Ahmad Fadzil Omar Azadin, 64, memiliki hobi bagi mengendalikan motosikal jenis Ducati Panigale itu selain kerap menunggang bersama rakan-rakan sekiranya mempunyai waktu terluang.

“Arwah ayah seorang yang sangat baik, jika keluar menunggang motosikal sekalipun dia akan balik ke rumah sebelum Zohor kerana akan solat setiap hari di surau berhampiran rumah di Pandan Indah,” ujar Muhammad Hafidz Ahmad Fadzil yang merupakan anak kepada arwah.

Memetik laporan Harian Metro, Dikatakan anaknya itu mengetahui kejadian malang yang menimpa ayahnya apabila dihubungi rakannya yang memaklumkan mengecam motosikal Ducati Panigale itu yang selalu digunakan dia dan bapanya tular di media sosial.

Katanya lagi mereka memiliki lima motosikal di rumah kerana bapanya sejak muda sehingga sudah bersara dalam pekerjaan pun masih minat menunggang motosikal.

“Ayah memang suka menunggang motosikal tetapi tidaklah ke tempat yang jauh kerana dia akan balik sebelum Zohor.

“Arwah setiap hari akan solat Zohor di surau berhampiran rumah dan dia akan menjadi orang pertama yang sampai di sana dulu malah dikenali ahli kariah surau,” katanya.

Menurut Muhammad Hafidz, arwah ayah seorang yang baik hati dan satu lagi sikap terpujinya apabila setiap petang dia akan ke rumah abangnya yang diserang angin ahmar di Cheras melawatnya.

“Itu memang sikap arwah ayah jika ada saudara yang sakit dia tetap akan pergi ziarah walaupun sehingga ke Ipoh, Perak dan Melaka.

“Sebelum ini bapa saudara saya yang di Cheras sakit akibat angin ahmar, ayah memang akan pergi menziarahi abangnya itu setiap petang,” katanya.

Katanya, dia memohon orang ramai mendoakan arwah bapanya supaya ditempatkan dalam kalangan orang yang beriman.

“Arwah ayah akan dikebumikan di Tanah Perkuburan Islam Ukay Perdana selepas selesai proses bedah siasat hari ini,” katanya.

Manakala salah seorang rakan, Mohd Said Mohd Shariff turut berkongsi mengenai perkara itu menerusi sebuah hantaran di laman Facebook menyifatkan arwah adalah individu yang menyenangkan serta banyak pengalaman dalam menunggang motosikal.

Last perbualan kami…”Assalamualaikum “Brother u need to ride, we need to ride, its been a whilekan”..ok bang inshaAllah on..

Ramai yang mengenalinya terutama sahabat2 riding..

Beliau merupakan seorg sahabat yg cool malah sy menganggapnya sebagai seorg abg & menghormatinya, awal2 riding sekitar 2016-2017 banyak yg sy pelajari hasil drp kerap mengekori beliau dari blkng..

“No doubt ridingnya skill yang amat baik” boleh katakan seorg yg luarbiasa bila mengendalikan jentera,..

kerap juga kami ride bersama,cuma dia mmg jenis tk guna hp so just tunggu same time rv point yg sama..kerap kali dia akan ckp “Remind me if I’m going too fast” & ada kala dia komen cara sy riding or dia akn ckp u going too fast brother..tp jarang2 sbb kebiasaan dia lead the way..

Inilah dia Abg Fadzil..perbualan kami sentiasa topik motor, how to handle the machine, he’s past experience riding sort of models, general topics & pastinya perbincangan ilmiah al quran & sunnah yg telah kami dpt manfaat bersama², semuanya kami sepakat dlm hal agama Alhamdulillah sahabat semanhaj yg tulen..

Pernah kami melawak yg masih segar diingatan..

sy kata pd dia “Bang “can u imagine, I’m gonna be late for changging my suit so i just go berjemaah with my racing suit with the knee slider everythng”..dia reply “after solat they gonna call imam asking your solat valid or not”..kami gelak terbahak2..MashaAllah semoga Allah merahmatinya..

Disudut lain pula beliau juga adalah pencinta sunnah seorang yg istiqamah dgn solat berjemaah saf depan pasti miliknya, sentiasa lekat dimajlis ilmu asatizah sunnah, tidak pernah lepas dr tangannya al quran setiap hari/Pagi..

Kemana kami ride bersama dia akan pastikan sempat balik utk berjemaah dimasjid..perasaan sebak pilu, namun pasti Allah lebih menyayanginya atauran Allah terbaik untuknya..

إِنَّا للهِ وَإِنَّـا إِلَيْهِ رَاجِعونَ

اللهم اغفر له وارحمه وعافه واعف عنه

“Ya Allah berilah ampunan kepadanya, sayangilah ia, jagalah ia dan maafkanlah ia..”

**InshaAllah esok solat jenazah diharap semua geng2 yg kenal ride sama2 ke masjid al azim,inshaAllah akan dimaklumkan selanjutnya


Kulit Muka Cantik Dan Sihat Dengan Kunyit, Rugi Kalau Wanita Bergelar Isteri Tak Cuba!

Kunyit sebagai bahan utama kecantikan? Memang sedikit janggal bunyinya. Kunyit yang menjadi bahan utama ketika menggoreng memang besar manfaatnya buat tubuh kita. Tak hanya untuk masakan, kunyit yang kita guna dalam makanan ini besar manfaatnya buat kecantikan terutama kecantikan kulit.

Tapi tahu tak kunyit juga mempunyai tugas lebih daripada peranannya di dapur? Anda pasti akan suka dengan kunyit kerana ternyata banyak manfaatnya untuk kecantikan.

Kunyit menerusi beberapa kajian, telah terbukti mempunyai bermacam-macam khasiat perubatan. Kandungan antiseptik yang terdapat pada kunyit mampu mempercepatkan proses penyembuhan luka kecil, kecederaan dan melecet.

Disebabkan kesannya yang menakjubkan pada kulit, pakar kecantikan dari seluruh dunia kini mula menyedari dan menggunakannya ke dalam produk kecantikan masing-masing.

Tidak hairanlah jika kita dapat lihat krim-krim pengecut jerawat berasaskan kunyit. Dan secara tradisionalnya, memang ramai dah gunakan kaedah menumbuk kunyit untuk ‘ditepekkan’ ke muka bagi mengecutkan jerawat.

Kunyit juga dipercayai ada khasiat berguna dalam membantu rawatan penyakit seperti kanser dan Alzheimer. Siapa sangka begitu banyak kegunaannya kan?

Sejak zaman purba lagi, masyarakat India dikatakan sudah menyedari kebaikan kunyit ini kepada kulit. Ia adalah sumber vitamin C dan magnesium yang baik, kandungan serat yang tinggi, vitamin B6, zat besi, potasium dan mangan serta kandungan sodium yang sangat rendah.

Macam Mana Nak Cantik Dengan Kunyit?
Anda tidak perlu bimbang terpaksa berbelanja besar untuk mencuba kaedah rawatan kunyit. Ia boleh dilakukan dengan sangat mudah dan murah dengan keselesaan di rumah sendiri.

Sapu Pada Wajah
Serbuk kunyit boleh digunakan dan dicampur sedikit air atau jus limau nipis. Sapukan pada wajah bagi membantu kulit lebih berseri, selain mengurangkan masalah tompokan pigmen dan seterusnya meratakan warna kulit.

Dalaman Tubuh
Jus kunyit juga boleh dibuat dengan hanya kisar kunyit hidup dengan air kosong, tapis dan hidangkan dengan sedikit asam keping dan gula melaka. Jika diamalkan, ia dikatakan mampu memperbaiki sistem dalaman tubuh badan.

Skrub Kunyit
Anda juga boleh mencuba skrub kunyit dengan mencampurkannya bersama tepung dan air. Sesudah itu mulakan tugas menyental ke seluruh badan sebelum mandi. Ia dikatakan dapat membuang sel kulit mati dan membuatkan kulit menjadi mulus dan sekata warnanya.


Mudahnya Buat Telur Masin Sendiri, Boleh Guna Telur Ayam Saja

Setiap kali menjelang bulan ramadan, pasti lauk ini menjadi salah satu ‘wajib’ ada di atas meja bersama hidangan lain. Namun, kini telur masin sudah menjadi menu biasa. Baik dihidangkan bersama Nasi putih ataupun dijadikan bahan tambahan dalam masakan lain

Mungkin cara penyediaannya yang ringkas serta boleh dinikmati dengan pelbagai gaya hidangan membuatkan telur masin menjadi pilihan ramai. Terasa keenakkannya bila disalut pada Ketam Masak sambal ataupun Nasi Goreng.

Jika anda  gemarkannya, apa kata anda buat sendiri telur masin. Jika tiada telur itik, boleh saja kalau menggunakan telur ayam.

BAHAN-BAHAN:

13 biji telur ayam | dibersihkan

1 cawan garam kasar

2 ½ cawan air

CARA MEMBUAT:

Masukkan air dan garam ke dalam periuk. Masak sehingga larut.

Padamkan api dan biar air garam betul-betul sejuk.

Masukkan telur yang telah dibersihkan ke dalam baling dan masukkan air garam yang telah disejukkan tadi.

Tutup baling dan simpan selama 2 minggu sebelum dicuba.

Sumber: Rasa.my


Akhirnya Mizz Nina Dan Noh Salleh Buat Kenyataan Rasmi, Wargamaya Sebak.

Tular mengenai pasangan selebriti Mizz Nina dan Noh Salleh bercerai talak satu di Mahkamah Rendah Syariah Daerah Gombak Timur, di sini, semalam.

Sumber Harian Metro berkata, pasangan itu terlebih dulu memfailkan perceraian pada 14 Jun lalu di mahkamah sama.

Difahamkan, perceraian mereka di bawah kod kes 055 iaitu permohonan lafaz talak dengan kebenaran mahkamah.

TERKINI

Sah Bercerai

Menerusi instagram milik kedua pasangan memaparkan kenyataan rasmi secara serentak mengenai spekulasi keretakan rumah tangga mereka.

Kira-kira 26 minit posting di akaun mereka mengesahkan sudah mereka sudah bercerai.Menerusi entri itu, Mizz Nina dan Noh membuat pengumuman mengenal hal itu namun tidak berkongsi tarikh penceraian.

“Selepas berfikir dan membuat pertimbangan dengan teliti, kami bersetuju untuk berpisah dan meneruskan hidup mengikut haluan masing-masing.

“Alhamdulillah, kami bersyukur kepada Allah kerana mengizinkan kami meluangkan masa bersama selama 11 tahun yang cukup indah, penuh pasang surut dan cabaran hidup.”

“Kami ingin mengucapkan ribuan terima kasih kepada penyokong yang selama ini banyak memberi sokongan dan kasih sayang kepada kami selama bertahun-tahun. Jangan risau, kami masih berkawan dan baik.”

“Kita hanya mampu merancang, namun Allah yang menentukan. Mohon doakan kami dapat menjalani kehidupan di sepanjang tempoh idah. Saya amat menghargai kalian yang menghormati privasi kami berdua.”

Terdahulu, Noh dan Mizz Nina dikatakan sudah bercerai talak satu di Mahkamah Rendah Syariah Daerah Gombak Timur, di sini, semalam.

Untuk rekod, Noh dan Mizz Nina mendirikan rumah tangga pada 2 Julai 2011. Pasangan itu mengambil anak angkat diberi nama Musa pada Mac lalu.

Dalam pada itu rakan artis dan wargamaya meluahkan rasa sebak dan turut menitipkan kata semangat.

Sumber: instagram OfficialMizzNina


“Dulu 2 Kaki, Sekarang Dapat 4 Kaki.” 7 Tahun Tunggu Timang Anak Kedua, Zed Zaidi Tak Sangka Gurauan Nak Anak Kembar Jadi Kenyataan

Lama tidak mendengar berita mengenai pelakon ini yang pernah popular dengan drama Sembilu Kasih. Dalam diam-diam, rupa-rupanya pelakon, Zed Zaidi baru menimang cahaya mata kedua. Lebih menggembirakan apabila dia dan isteri dikurniakan anak kembar.

Zed Zaidi melahirkan rasa syukur selepas isterinya, Natalia Mustafa selamat menimang anak kembar. Berita gembira itu dikongsinya menerusi akaun Instagram miliknya.

Alhamdulillah semua selamat.. dulu 2 kaki sekarang dapat 4 kaki rezeki allah nak bagi… syukur! tulisnya di kapsyen.

Zed atau nama sebenarnya Rozaidi Abd Jamil berkata, itu adalah rezeki dan kurniaan Allah SWT walaupun dia dan isteri termasuk keluarga tidak mempunyai sejarah kembar.

Kongsi Zed lagi, dia dan isteri sebelum ini pernah bergurau untuk mendapatkan bayi kembar namun tidak menyangka gurauannya itu telah menjadi kenyataan.

“Dalam keluarga kami memang tidak ada kembar. Kembar kami adalah yang pertama dan saya anggap rezeki yang tidak terhingga. Alhamdulillah, Allah berikan dua terus selepas tujuh tahun menanti kelahiran anak kedua. Ramai cakap kami menggunakan teknik IVF, tapi tidak. Ini kehamilan secara semula jadi,” katanya.

Menurut Presiden Persatuan Seniman Malaysia,  ini merupakan kelahiran kedua bagi pasangan tersebut selepas dikurniakan anak lelaki Ryan Zikry tujuh tahun lalu.

Zed yang juga pelakon berkata, sepanjang kehamilan isteri, dia menjaga rapi termasuk pemakanan dan pengambilan ubat bagi mengelak sebarang komplikasi. Pada masa sama, Zed juga menasihati isterinya untuk tidak berkongsi perkara itu di laman sosial sehinggalah dia selamat bersalin.

Berkongsi cerita awal kehamilan isterinya, akuinya mereka nyaris kehilangan salah seorang daripada bayi tersebut apabila isterinya mengalami pendarahan. Kebetulan ketika itu, mereka tidak tahu bahawa kandungan tersebut merupakan pasangan kembar.

“Ketika pemeriksaan awal di klinik, doktor tak cakap pun kembar. Mungkin sebab yang lagi satu tidak dapat dikesan. Selepas usia kandungan tiga bulan, kami ke hospital pula.

“Terkejut apabila diberitahu berlaku pendarahan kecil yang memungkinkan seorang lagi bayi lagi tidak boleh bertahan. Saya bertanya maksud ‘lagi seorang’ dan doktor beritahu isteri hamil bayi kembar.

“Waktu itu memang teruja dan sangat gembira. Saya menjaganya dengan baik termasuk pemakanan dan pengambilan ubat yang disyorkan doktor. Saya juga tak bagi isteri muat naik di Instagram dan biar sampai jadi. Ini bagi mengelakkan kecewa jika berlaku sebaliknya.

“Alhamdulillah, sepanjang kehamilan isteri dan bayi dalam kandungan sihat hinggalah selamat dilahirkan,” katanya yang turut menemani isteri dari awal hingga selesai proses pembedahan.

Dalam pada itu, Zed turut dihujani ucapan tahniah daripada pengikutnya serta rakan-rakannya.


Wanita Ni Kongsi Tonik Awet Muda Yang Ibu Mertuanya Amalkan.Memang Istimewa!

Memiliki rambut yang lebat dan hitam berkilat tentunya akan membuatkan penempilan seorang wanita terlihat sempurna. Maklumlah, bukan ke rambut itu sering dikatakan sebagai mahkota wanita.

Jadi bayangkan, andai rambut kekal sihat pasti terserlah kecantikan seseorang dan sekali gus kekal terlihat awet muda.

Jadi bagaimana petua atau cara yang perlu diamalkan dalam hal ini?

Melalui perkongsian daripada Eiscya Isa di akaun fbnya ini harap bermanfaat. Jom semak apa caranya.

Tonik Awet Muda Petua India Malay

Haaa nma budak gemuk hijau ni bukan Hulk yea..nama glamour dia indian gooseberry nama tamil Amla. Amla ni bagus sangat untuk kesihatan. Rasanya masam kelat.

Petua ni dari MIL kita..family diorg slalu amalkan ni..rambut mak ai kalah kak limah tebal opss.

Amla ni kaya ngan pelbagai jenis vitamin seperti vitC,vitk,vitB,vitE,potassium,zinc,sodium,metal,fiber n byk lagi…n of coz antioksidan.

Antara khasiatnya :
1. Melebatkan rambut(tgk rambut org india)
2 Tonik untuk minda/memory /mengatasi nyanyuk
3 Liver tonik (bagus untuk yg suka bantai supplement.. hati pun kena jaga ok)tersangat penting..baru hati xrosak)
4.Mengurangkan inflammation
5.Menguatkan jantung
6.Mencegah penuaan
6.Diabetic
7.Gastrik
8.Membuang toxin melalui air kencing(kencing kerap&banyak)
9.Reduce free radical

Tonik Awet Muda

Bahan-bahan :

Gooseberry (dalam10biji)
Daun pandan 4helai
Gula melaka/madu/stivia
Air 1liter

Cara penyediaan

Rebus semua bahan hingga mendidih dan bolehlah diamalkan minum setiap pagi air rebusan ini.

Ekstra info

Buah ni boleh beli dekat mna2kedai india. Banyak n senang jer nak cari.

Oh yea selain itu, boleh juga buat cuci muka jugak….bgus untuk yang ada jerawat.Pun begitu semasa direbus jangan campurkan gula.

Manakala isi yang dh rebus tadi, blh mkn dengan nasi ,mkn mcm Tu ajer atau masukkan dlm gulai ayam…make sure yg dh direbus yea…ala mcm  letak kulit buah rambai dlm gulai…sama jer…


Kawal & Hapuskan Ulat Habuk Di Rumah, Wanita Ni Ada Cara Mudah Nak Buat Agar Tak Gatal-gatal Lagi!

Mungkin ada yang tidak pernah nampak pun apa yang dikatakan sebagai ulat habuk bagi sesetengah orang. Namun serangga kecil ini sebenarnya sering ada di dinding rumah, almari pakaian bahkan tilam pun menjadi antara lokasi yang dijadikan ‘rumah’ bagi serangga kecil ini. Bila kehadirannya tidak disedari atau tidak dihapuskan, itu yang menyebabkan seisi keluarga akan gatal-gatal.

Jadi bagaimana cara untuk anda lakukan agar tiada ulat habuk ini di dalam rumah?

Buntu tentang hal tersebut, jadi bolehlah ikuti kaedah yang dipraktikkan oleh  Yatie Eimra ini.  Semoga perkongsian ini dapat memberi manfaat.

Cara Hapuskan da Kawal Ulat Habuk

Tak kisahlah apa nama yang korang panggil..ulat habuk, ulat dinding, casebearer, dust worm ataupun dikenali sebagai kamitetep di Indonesia. Ulat ni sebenarnya dalam fasa larva sebelum bertukar jadi kupu-kupu.

Selain kawasan berdebu, bersawang, kawasan berkelembapan tinggi (macam toilet, bilik stor/bilik yang tak cukup pengudaraan dan cahaya matahari yang cukup), ulat habuk ni agak memang suka bersarang dekat bawah katil dan dalam almari.

Andai kata korang selalu bersihkan rumah dan tak ada sawang sekalipun, tapi kalau kupu-kupu ini sudah termasuk dalam rumah, ia tetap akan cari tempat untuk bertelur. Kalau ada salah satu ciri-ciri yang disebut tadi, nak-nak dalam rumah memang banyak sumber makanan dia..dah memang ler jadi port dia beranak pinak.

Ulat habuk ini makan sawang labah-labah, rambut-rambut yang berguguran, bangkai serangga kecil dan juga fabrik. Ulat ni memang boleh sebabkan rasa gatal jika kita digigit, dan ulat beluncas kupu-kupu tu sendiri pun boleh sebabkan naik gatal-gatal badan bagi orang yang kulit sensitif dan ada alahan.

Walaupun macam tu, gatal-gatal badan bila baring atas tilam dan pakai pakaian dari almari tak semestinya berpunca dari ulat habuk yer. Boleh gak berpunca dari hama akibat dah lama tak bersihkan tilam atau pakaian yang dah lama tak digunakan. Kalau tiba-tiba rasa gatal dan ada tanda gigitan dengan bulatan kecil tu mungkin juga berpunca dari agas.

Jadi  banyak punca lain jadi gatal-gatal ini melainkan korang memang jumpa sendiri la ulat habuk ni.

Ulat habuk ni boleh jer kita spray secara direct dengan spray racun serangga. Tapi masalahnya, kita tak tahu kat mana kupu-kupu tadi bertelur. Bergantung pada spesis kupu-kupu itu sndiri, ada yang hasilkan 40-50 biji sekali bertelur. Telur-telur ini bila dah menetas jadi larva, dia akan buat kelongsong kepompong dan mula merayap-merayap lak.

Telur-telur ni pun kena hapuskan sebelum ia menetas untuk elakkan masalah dikemudian hari.

Dekat sini saya share cara hapuskan ulat habuk ni since saya pernah alami masalah ternak ulat habuk ni dalam almari secara tak sengaja (boleh baca post sebelum ni) dan baru-baru ni kat trek sliding door dah jadik port baru dia lak (kawasan rumah sekarang ni banyak sangat ulat ni hampir setiap level ade jer bergantungan ulat habuk kat dinding even dalam lif pun ada juga)

Hapuskan Ulat Habuk Dalam Almari Pakaian

Hapuskan Ulat Habuk Bawah Katil

1. Cabut semua cadar dan sarung bantal.
2. Jika bantal dari jenis yang boleh dicuci, sebaik²nya cuci & jemur bantal. Jika bantal tak boleh dicuci, spray dengan larutan cuka sebelum jemur bawah matahari.
3. Vakum tilam & bersihkan bawah katil.
4. Spray dengan larutan cuka pada keseluruhan tilam & juga bawah katil. Biarkan kering sendiri.
5.  Untuk elak ulat habuk bersarang lagi, boleh letakkan ubat gegat bawah katil. TAPI jika anda ada masalah pernafasan/ada anak kecil lebih baik gunakan daun² yang berbau kuat yang boleh berfungsi halau serangga contohnya daun salam, daun durian belanda, etc. Tukar daun baru bila dah kering.

Kawal Ulat Habuk Dalam Rumah

Jujurnya kita hanya mampu kurangkan/kawal jer populasi ulat habuk ni dalam rumah. Takde jaminan pun kupu-kupu takkan masuk dalam rumah dan  bertelur lagi. Cumanya kena kerap
1.Bersihkan habuk & sawang
2. Kena kerap bukak tingkap untuk galakkan pengudaraan bagi bilik yang sentiasa lembap.
3.Bersihkan almari & katil secara berkala
4.Vakum kawasan yang susah nampak/nak bersihkan contohnya bawah katil, celah² trek pintu/tingkap sliding.
4. Bagi kawasan perumahan yang banyak kupu-kupu ni (biasanya perumahan berdekatan kawasan semak/kawasan yang belum diteroka), salah 1 cara nak kurangkan kupu-kupu masuk dengan elakkan buka lampu luar rumah sebab serangga akan mudah tertarik pada cahaya.

Harap-harap sikit sebanyak dapatlah bantu korang atasi masalah ulat habuk


Mawar Rashid Selamat Lahirkan Bayi Lelaki. Sedapnya Nama Anak Tu

Tahniah Mawar dan Suami, Raf Yaakob atas kelahiran anak lelaki. Berita gembira, telah disampai semalam dengan  telah  mengumumkan menerusi Instagramnnya kelahiran anak mereka pada 13 Mac 2019. Mawar telah selamat bersalin pada pukul 11.33 malam dan keadaan pelakon tersebut beserta bayi adalah dalam keadaan baik.

Mereka juga telah mengumumkan menerusi Instagram nama putera mereka iaitu Raden Muhammad Rafael bin Raden Ahmad Faizal.

Peminat ucapkan tahniah

Menjengah di ruangan komen, rata-rata peminat memberikan ucapan tahniah atas kelahiran anak mereka.

Semoga menjadi ibu bapa yang hebat!


Apa Yang Kita Makan Akan Tentukan Tahap Kesihatan Dan Elak Stress. Ikuti Penjelasan Dr Ini.

Apa yang kita makan akan menentukan tahap kesihatan kita. Amalan diet yang seimbang dapat membantu menghindarkan stress. Stress yang keterlaluan boleh mengurangkan tenaga, menghakis memori, melemahkan sistem imun, mengganggu ‘mood’, mengurangkan tumpuan dan juga boleh memberi kesan kepada semua organ serta fungsi tubuh kita. Dengan pengambilan diet yang seimbang, kesihatan yang baik dapat dikekalkan di samping memastikan tahap mental dan fizikal sentiasa stabil.

Stress boleh menyebabkan kehilangan/ kekurangan nutrien seperti vitamin C, B kompleks, magnesium dan kalsium. Semasa stres, kita akan mudah untuk :

1. Mengalami masalah emosi makan di mana kita akan makan di saat tidak lapar atau makan makanan yang tidak berkhasiat.

2. Melangkau waktu makan utama terutamanya sarapan pagi dan akan merasa lapar yang keterlaluan pada waktu makan tengah hari serta berkemungkinan besar untuk memilih makanan yang tidak berkhasiat.

3. Mengambil makanan yang mengandungi tinggi lemak, garam dan gula.

4. Mengambil snek yang tidak sihat seperti makanan ringan.

5. Mengambil makanan segera yang mudah didapati dan tidak memerlukan penyediaan.

Diet yang seimbang dapat membekalkan nutrien dan tenaga yang diperlukan oleh badan bagi membantu dalam menangani stres. Kepelbagaian dan diet yang seimbang dapat memastikan badan kita mendapat semua nutrien yang diperlukan.

MAKANAN YANG MEMBANTU MENGURANGKAN STRESS

1. Sumber kekacang seperti badam, pistachio dan kacang walnut yang kaya dengan Vitamin B2, Vitamin E, magnesium dan zink. Vitamin B2 membantu dalam sekresi serotonin iaitu hormon yang memberikan rasa kegembiraan. Zink adalah antara komponen yang diperlukan dalam melawan stres manakala Vitamin E berkesan dalam menghalang penyakit yang disebabkan oleh stres seperti penyakit jantung.

2. Sumber ikan, terutama ikan laut dalam seperti ikan salmon, mackerel (tenggiri, kembung) dan sardin, dan ikan air tawar seperti ikan patin dan haruan, adalah antara sumber makanan yang tinggi dengan Omega 3 untuk membantu menstabilkan stres (hormon kortisol).

3. Susu kaya dengan antioksidan dan mengandungi kalsium yang tinggi untuk membantu menyingkirkan radikal bebas yang berkaitan dengan stres.

4. Labu merah dan jambu batu adalah makanan yang kaya dengan Vitamin C. Keadaan stres yang berpanjangan boleh menyebabkan kekurangan penyimpanan Vitamin C yang boleh menyebabkan masalah gusi berdarah.

5. Bijirin penuh seperti roti mil penuh, bijirin sarapan pagi, beras perang dan oat mengandungi karbohidrat kompleks yang bertindak untuk merangsang pengeluaran hormon serotonin (bahan kimia pencetus rasa gembira di dalam otak). Bijirin penuh yang kaya dengan Vitamin B dapat meningkatkan tenaga dan mengurangkan keletihan.

6. Pengambilan buah-buahan dan sayur-sayuran yang tinggi dengan antioksidan seperti Vitamin C, Vitamin E dan beta karotena membantu dalam mengurangkan kesan radikal bebas. Sumber Vitamin C yang baik adalah jambu batu, brokoli dan oren. Sumber Vitamin E yang baik adalah betik, bayam dan zaitun manakala makanan yang tinggi dengan beta karotena termasuk keledek, lobak merah dan labu.

7. Aprikot kering amat kaya dengan magnesium dan berkhasiat untuk membantu menenangkan otot dari dalam. Magnesium juga berfungsi membantu mengawal atur hormon stres.

TIPS MENGHINDARI STRES MELALUI PEMAKANAN DAN GAYA HIDUP SIHAT

1. Tabiat diet yang tetap

Pengambilan makanan yang sedikit tetapi kerap adalah digalakkan manakala 3 waktu makan utama iaitu sarapan pagi, makan tengah hari dan makan malam adalah perlu. Pemakanan yang sihat bermula dengan sarapan pagi yang hebat.

2. Ambil diet seimbang

Pengambilan diet yang seimbang dan pelbagai perlulah berdasarkan piramid makanan.

3. Kurangkan pengambilan kafein

Pengambilan kafein seperti kopi dan teh disarankan tidak melebihi 2 cawan sehari. Banyakkan minum air mineral atau air kosong. Pengambilan kafein yang banyak akan lebih meningkatkan stres serta mengurangkan tumpuan dan keberkesanan dalam kerja serta mengganggu kualiti tidur.

4. Kurangkan pengambilan garam

Pengambilan garam secara berlebihan boleh menyebabkan tekanan darah tinggi. Kurangkan pengambilan makanan yang tinggi dengan garam seperti makanan segera, serbuk perasa, makanan dalam tin, ikan masin, telur masin dan jeruk.

5. Kurangkan gula

Pengambilan gula yang tinggi boleh mengurangkan kapasiti sistem imun yang perlu dalam pengurusan stres. Selain itu, ia juga meningkatkan kadar gula dalam darah yang boleh menyebabkan diabetes dan masalah kegemukan.

6. Berhenti dari pengambilan alcohol

Kurangkan pengambilan alkohol secara beransur-ansur agar keseimbangan badan dapat dikekalkan dan menghindari stress.

7. Keperluan vitamin dan mineral yang mencukupi melalui diet seimbang

Pengambilan vitamin dan mineral yang mencukupi dapat meningkatkan keseimbangan badan dan menghindarkan stress. Sumber makanan yang kaya dengan vitamin dan mineral adalah buah-buahan dan sayur-sayuran segar.

8. Penggunaan bahan makanan yang mengandungi probiotik

Pengambilan bahan makanan yang mengandungi ‘lactobacillus acidhophitis’ dapat menghalang pembesaran bakteria patogen dan menggalakkan sistem imun, menambah vitamin dan meningkatkan ketahanan terhadap stres.

9. Kekalkan berat badan

Pengekalan berat badan yang ideal dan pengamalan aktiviti fizikal sekurang-kurangnya 3 kali seminggu selama 30 minit mampu memberikan ketenangan di samping badan menjadi lebih aktif.

10. Hentikan tabiat merokok

Nikotin yang terdapat di dalam tembakau memberikan rasa ketenangan pada jangka masa pendek tetapi toksin di dalam nikotin akan meningkatkan degupan jantung dan stres.


Bila Orang Tua Sering Terkena Bengkak Kaki, Dr Ni Beri Penjelasan Padu!

Lazimnya masalah kaki bengkak sering dikaitkan dengan wanita hamil dan masalah itu tidaklah dianggap merbahaya. Namun jangan pelik, masalah kaki bengkak juga akan sering terjadi pada ibu ayah yang telah berusia. Pun begitu, persoalannya adakah bekak tersebut menyakitkan atau merbahaya buat mereka.

Memahami situasi itu, penerangan dan pemahaman yang diberikan oleh Dr. Zubaidi Hj Ahmad ini dapatlah kiranya memberi info bermanfaat untuk semua.

BENGKAK PERGELANGAN KAKI DI KALANGAN WARGA TUA

“Abang, mak telefon, kata kaki dia bengkak..”

“Jangan risau. Berdiri solat tarawih lama sangat kot”. Itu detik hati saya.

“Tak bahaya ke? Mak ada darah tinggi..”

Saya tergamam. Mungkinkah bengkak di pergelangan kaki berkait dengan penyakit darah tingginya?

Ramai di kalangan warga tua yang mengadu mengalami bengkak di pergelangan kaki. Bengkak ini tidak menyakitkan dan ia akan hilang dengan sendiri setelah beberapa hari, tanpa perlu mengambil apa-apa ubat. Ia tidak bahaya.

Bengkak ini dinamakan ankle edema iaitu pengumpulan cecair pada pergelangan kaki akibat kesan graviti.

Banyak faktor-faktor yang menyebabkan bengkak di pergelangan kaki. Antara puncanya ialah :

1. Berdiri terlalu lama

2. Duduk terlalu lama dalam kereta atau kapal terbang

3. Berat badan yang berlebihan

4. Jika pernah berlaku kecederaan di kawasan itu, bengkak akan lebih mudah berlaku

Jika bengkak kaki berlaku setelah berlaku perkara-perkara di atas, ia tidak merbahaya. Selalunya bengkak itu tidak menyakitkan dan akan berkurangan setelah beberapa hari.

“Cakap kat mak, supaya angkat kaki melebihi paras jantung ketika berbaring. Nanti bengkak itu akan hilang secara perlahan-lahan”.

Saya memberikan beberapa saranan-saranan yang boleh dilakukan di rumah. Jika bengkak itu mulai surut, maka ia tidak menunjukkan tanda-tanda bahaya. Selain itu, bengkak kaki boleh dihilangkan dengan melakukan pergerakan pada otot betis supaya darah dapat dipamkan ke jantung iaitu dengan melakukan pergerakan ringan pada sendi-sendi dan otot betis. Urutan yang ringan pada bengkak itu juga membantu melancarkan perjalanan saluran limfatik.

Jika bengkak itu berulang, pesakit boleh menggunakan stokin khas yang boleh didapati dari farmasi. Penjagaan makanan juga penting. Pesakit dinasihatkan agar mengamalkan pemakanan ‘low-salt diet’.

Bagi bengkak yang tidak merbahaya, doktor selalunya akan memberikan ubat Frusemide 40mg (diuretic) yang mana air yang terkumpul akan dibuangkan melalui air kencing. Namun ubat ini mempunyai kesan sampingan dan harus diberikan secara berhati-hati kepada pesakit warga emas, terutama jika mereka mempunyai penyakit kronik. Oleh itu ubat ini hanya digunakan setelah mendapat nasihat doktor.

Jika bengkak itu tidak menyusut saiznya, ia adalah tanda bagi komplikasi penyakit yang lebih serius. Warga emas yang mempunyai penyakit kronik seperti diabetes dan darah tinggi harus mendapatkan pemeriksaan yang lebih teliti di hospital, terutama jika bengkak itu tidak berkurangan setelah beberapa hari. Dikhuatiri, bengkak itu menandakan seseorang itu mengalami masalah jantung, ginjal atau hati yang serius.

Sebahagian warga emas mengambil beberapa jenis ubat untuk merawat beberapa penyakit kronik mereka. Ada juga antara ubat-ubatan ini yang boleh menyebabkan bengkak di pergelangan kaki. Beberapa ubat yang diberikan doktor juga boleh menyebabkan bengkak pada kaki. Antaranya :

1. Pil hormon replacement therapy (HRT) dan testosterone

2. Pil untuk penyakit darah tinggi seperti calcium channel blockers (seperti nifedipine, amlodipine, diltiazem, felodipine, and verapamil)

3. Pil yang mengandungi steroids

4. Pil rawatan kemurungan jenis MAO inhibitors (seperti phenelzine dan tranylcypromine) dan tricyclics (seperti nortriptyline, desipramine, dan amitriptyline)

Jadi jika berjumpa doktor untuk mengadu masalah bengkak kaki, saya sarankan agar pesakit membawa ubat-ubatan mereka agar doktor yang memeriksa dapat menyemak ubat-ubatan itu. Doktor akan menghentikan ubat-ubatan itu dan mungkin menggantikannya dengan ubat yang lain bagi mengelakkan bengkak di pergelangan kaki berulang. Saya pernah ditanya oleh seorang rakan yang mengadu bengkak di kaki ibunya.

“Doc, ibu I ada bengkak di pergelangan kaki tapi yang peliknya, dia mengadu sakit pada bahagian itu. Bahaya tak?”

Jika bengkak kaki disertai dengan rasa sakit, selalunya ia menunjukkan masalah yang lebih merbahaya, sama ada infeksi dan gout. Pemeriksaan yang rapi harus dilakukan. Jadi saya mencadangkan agar warga tua yang mengalami masalah bengkak di pergelangan kaki agar menjalani pemeriksaan oleh doktor, terutama jika mereka adalah pesakit kronik seperti seperti hypertensi/darah tinggi, diabetes/kencing manis dan hyperkolestrol.

Saya bimbang bengkak kakinya adalah tanda-tanda komplikasi penyakit kronik seperti kegagalan jantung, buah pinggang atau mungkin hati. Doktor akan memberikan rawatan berdasarkan penyakit yang sebenar, dan bukan hanya untuk menghilangkan bengkak di pergelangan kaki sahaja.

Rujukan :

Goldman L. Approach to the patient with possible cardiovascular disease. In: Goldman L, Ausiello D, eds. Cecil Medicine. 23rd ed. Philadelphia, Pa: Saunders Elsevier; 2007:chap 48.

Benoit Blondeau; Lawrence L Tretbar; Morgan, Cheryl E.; Simon J. Simonian (2007). Lymphedema: Diagnosis and Treatment. Springer.


Memang Sedap Bila Makan Fast Food Dengan Air Bersoda. Tetapi Ini Bahayanya!

Penjagaan kesihatan amat penting untuk kita agar dapat menjalani kehidupan dengan sempurna. Namun, sebaliknya ia akan mengundang pelbagai masalah kesihatan.

Beliau mengupas tajuk apabila makanan segera dimakan bersama minuman air bersoda.

Ikuti perkongsiannya.

JANGAN GABUNGKAN MINUM AIR BERSODA DENGAN MAKANAN SEGERA

Ramai yang tidak perasan bahawa minuman yang biasa dijual di restoran makanan segera adalah minuman bersoda. Saya sudah lama tidak membeli di restoran segera. Mungkin lima tahun lepas. Seingat saya pernah minta air mineral tetapi tidak dijual. Saya tidak faham mengapa makanan segera seperti burger harus diambil bersama air bersoda.
.
Kita mungkin tidak mengetahui bahawa menggabungkan makanan segera seperti burger dengan air bersoda adalah sesuatu yang bahaya.
.
Pakar nutrisi mengatakan ia memberikan kesan yang negatif dalam jangka masa yang panjang. Ini kerana kandungan gula dan kalori yang sangat tinggi di dalam kedua-dua makanan ini. Begitu juga dengan kentang goreng yang disediakan. Ia juga memberatkan fungsi hati, ginjal, pankreas dan jantung.
.
Jika diambil sesekali, mungkin kesan negatif itu tidak kelihatan dengan jelas, namun jika diambil setiap hari atau beberapa kali sehari seperti mana amalan di kebanyakan individu di Amerika Syarikat, ia memberikan impak negatif dengan cepat.
.
Gabungan makanan seperti ini juga akan menyebabkan kadar metabolisme akan perlahan, akhirnya ia disimpan sebagai lemak dalam tubuh. Malah ia hanya memberikan rasa kenyang sebentar saja, dan kita kan berasa lapar semula dalam jangka masa yang pendek dan mahu makan semula.
.
Jika teringin sangat mahu makan burger sesekali, ia mungkin elok diambil dengan air kosong atau minuman lain seperti teh dan kopi tanpa gula. Namun begitu saya tidak mengrekomendasi pengambilan sebarang makanan segera.
.
Ada juga beberapa minuman dan makanan yang tidak sesuai digabungkan dengan minuman bersoda. Ia boleh menyebabkan masalah penghadaman.
.
1. SUSU DAN MAKANAN/MINUMAN YANG MENGANDUNGI SUSU

Ia menyebabkan tahap asid dalam perut akan bertambah. Ini akan menyebabkan abdomen kembung, rasa mual, muntah dan rasa pedih ulu hati.
.
2. MAKANAN PEDAS

Ramai yang cuba mengurangkan rasa pedas dengan segera minum air bersoda yang sejuk. Secara tidak sedar kita telah mengabungkan dua makanan dan minuman yang bakal mengganggu penghadaman.
.
3. MEE SEGERA

Ia bersifat asid. Gabungan keduanya akan menyebabkan lebih banyak penghasilan gas karbon dioksida dengan berlebihan di dalam perut. Ini menyebabkan abdomen menjadi tidak selesa dan kembung.
.
4. KOPI

Kopi pun bersifat asid. Gabungan kopi dan air bersoda membuatkan perut kita tak selesa kerana penghasilan karbon dioksida (dari air soda) yang sangat banyak. Jika dihidangkan kopi jarakkan dua jam jika mahu ambil kopi selepas minuma air bersoda.

Kredit: Dr Zubaidi Hj Ahmad


Bermacam Cara Dah Buat Untuk Rawat Ekzema Anak, Tapi Gagal. Akhirnya Tekad Guna Kaedah Kawal Pemakanan!

Bila anak ada ekzema tentunya membuatkan hati ibu dan ayah tidak tenang apatah lagi bila melihat semakin hari semakin melarat penyakitnya itu. Pelbagai kaedah rawatan dan usaha akan dilakukan untuk memastikan anak kembali sembuh.

Begitu juga halnya yang terjadi pada keluarga ini, terus ikhtiar mengubati penyakit anaknya dan alhamdulillah selelah setahun berusaha, akhirnya sembuh.

Nak tahu apa yang dilakukan, jom semak perkongsian daripada Encik Mohd Yazid Ismail.

Alhamdulillah eczema Saeed dah sembuh selepas lebih setahun menderita. Mula naik eczema masa umur 2 bulan.

Kami jumpa ramai doktor pakar kulit. Macam-macam ubat dah cuba. Sanggup habis banyak duit untuk Saeed.

Gambar ke2 dan ke3 tu masa eczema paling teruk. Berlaku selepas kami ambil keputusan untuk hentikan ubat steroid secara beransur-ansur.

Ubat steroid yang kami dapat dari doktor pakar, mula-mula berkesan untuk buatkan kulit Saeed halus mulus, tapi lama-lama makin kurang effect. Kena tambah kekuatan steroid tu baru berkesan balik. Ubat steroid memang ada banyak level.

Isteri saya Widyana Ali  ada terbaca kisah pengidap eczema dewasa yang dah guna ubat steroid dalam tempoh masa yang lama, hingga steroid paling tinggi. Kemudian doktor cakap eczemanya dah tak boleh sembuh. Tapi dia tak putus asa, dia berhenti steroid dan guna kaedah pemakanan. Alhamdulillah sembuh.

Bila baca kisah orang sembuh eczema dengan jaga pemakanan, widyana bertekad untuk guna kaedah yang sama. Banyak artikel-artikel pemakanan yang dia baca, sangat banyak.

Walaupun dia jumpa banyak “mazhab” pemakanan tapi dia fokus dengan satu mazhab. Bacalah sendiri ye di fb dia pasal cara pemakanan yang diamalkan. Widyana banyak share, hampir setiap hari.

Saya tak pandai nak explain detail pasal mazhab pemakanan dia. Tapi yang utama dia dan Saeed jauhi makanan dan minuman bergula, dan banyakkan makan ubi keledek dan pisang.

Ubi keledek kalau nak yang sedap kena beli kat kiosk ubi keledek bakar di AEON. Manis dan juicy. Honey sweet potato, kena cari yang ada perkataan honey, bukan “sweet potato” je.

Pasal pisang pula, walaupun ramai bagitau tak elok untuk penghidap eczema sebab histamin tinggi dan boleh menyebabkan eczema makin teruk, tapi dia kata pisang bagus untuk kuatkan struktur kulit saeed, ni saya tak faham. Memang saya nampak setiap kali bagi pisang, Saeed akan menggaru. Tapi alhamdulillah makin lama makin ok.

Walaupun sangat mencabar untuk sentiasa jaga pemakanan, tapi dia istiqamah. Berat turun dari 63kg ke 52kg. Hehe.. tiba-tiba dapat capai impian yang dah lama terkubur iaitu nak turun berat jadi macam berat dia masa mula-mula kawin dulu, 52kg. Alhamdulillah berjaya, saya suka.

Sampai sekarang Saeed masih full breastfeed. Jadi apa yang maknya makan, Saeed terima masuk dalam perut.

Banyak hikmah yang kami dapat dari ujian eczema Saeed. Dapat banyak ilmu dan network. Dulu masa mengandung Saeed, tak begitu jaga pemakanan. Selalu makan ikan keli sangkar, sup yang banyak msg dan chocolate bar. Alasan mengidam. Sekarang dah insaf.

Alhamdulillah ‘alaa kulli haal. Terima kasih Dyana sebab sanggup bersusah payah untuk kebaikan kita sekeluarga


Tegangkan Yang Kendur Dengan Teh Mantap Ni, IsteriWajib Cuba Ni!

Jika air halba baik fungsinya untuk dalaman suami isteri, air rendaman yang satu ini juga sama hebat fungsinya buat suami dan isteri.

Gabungan air halba bersama kurma sememangnya cukup berkhasiat.

Bukan hanya awet muda bahkan air dengan halba ini dikatakan baik untuk ibu menyusu kerana mampu memperbanyakkan susu ibu. Paling best, katanya air yang mengandungi halba juga berpotensi menegangkan apa jua yang kendur. Jadi isteri-isteri wajib ikut saranan yang dikongsikan Dr Malinda ini. Suami pula, nak isteri cantik hebat sila buatkan ya.

” First time saya minum masa ziarah rumah saudara tempoh hari. Serius sedap dan menyegarkan! Khasiat kurma dah tidak dapat disangkal lagi dan rasanya ramai dah tahu.

Berbeza dgn halba, biasanya kita gunakan sebagai masakan tetapi tak sangka pula bila direbus dengan kurma, rasanya seakan-akan air mata kucing. Memang sedap!

Saya kongsikan sikit kebaikan Halba ataupun Fenugreek yang telah terbukti melalu pelbagai kajian sains, antaranya 7 kebaikannya ialah :

1. Anti keradangan atau Anti-Inflammasi.

Inflammasi kronik adalah penyebab berlakunya banyak penyakit kronik seperti Kanser, Penyakit Jantung, Diabetes, Darah Tinggi, Arthritis dll.

2. Membantu sistem pencernaan – kembung dan ulser.

3. Mengurangan sembelit

4. Menurunkan paras kolestrol

Satu kajian di India mendapati pengambilan 2.5grm Halba, 2 kali sehari selama 3 bulan dapat membantu pesakit Diabetes menurunkan paras kolestrol jahat, LDL dan Trigeliserida tanpa mengurangkan jumlah kolestrol baik.

5. Meningkatkan sensitiviti insulin dan mengawal tahap gula dalam darah.

6. Baik untuk kesihatan lelaki – Improve libido dan masalah Erectile dysfunction.

7. Memperbanyakkan susu ibu. Ada juga kawan-kawan yang berkongsi pengalaman, minum halba ni membantu membesar dan menegangkan apa yang dah mula kendur ??

Simple je cara membuatnya:

Bahan-bahan:

1 sudu halba (Fenugreek)
7 biji kurma (saya prefer guna Kurma Mariami sebab tak manis, kalu tak just guna kurma biasa yang tak manis )
Air – setengah cerek

Caranya:
1. Masukkan air dalam cerek untuk merebus.

2. Masukkan halba dan kurma tadi.

3. Rebus sampai warna air kelihatan seperti teh.

4. Siap! Ambil airnya dan minum seperti teh biasa.

Anda tak perlu tambah gula sebab manisan dari kurma tu dah cukup. Minum 2 kali sehari untuk kesihatan yang lebih baik.

– Dr Malinda

Selamat Mencuba!

Sumber: Dr Malinda Health & Beauty Academy


Tak Boleh Ikut Peraturan, Bersedialah Untuk Dihukum, Bukan Minta Dilayan Macam Raja

Dek kerana tidak mengikut peraturan sekolah,  seorang guru sekolah menggunting rambut  pelajar.

Perbuatan tersebut mendapat reaksi ramai. Ada yang mengecam tak kurang yang menyokong.

Bagi yang kurang bersetuju menganggap perbuatan tersebut tidak wajar dan telah melanggar hak peribadi.

Perkongsian guru  Mohd Fadli Salleh  mengenai  isu  ini meraih perhatian ramai.

Pasal rambut panjang pelajar, memang dah termaktub dalam buku undang-undang sekolah.

Dah masuk sekolah kerajaan, serba serbi percuma, bil api air pun tak perlu bayar, yuran bulanan tak ada, sumbangan pibg pun tak wajib, ikut je lah peraturan sekolah.

Apa benda anak kau rambut panjang, cikgu yang kena panggil tukang gunting ke sekolah? Kau ingat anak kau siapa? Anak raja?

Dah tu kau tak reti nak bawa anak ke kedai gunting? Atau kau la panggil tukang gunting datang rumah potong rambut anak kau dah kau spesis manjakan anak sangat.

Analogi mudah. Kau pakai kereta tak patuh undang-undang. Tinted gelap yakmat, sportrim lagi, ubah suai melampau, roadtax pun mati.

Bila kena tahan roadblock JPJ, boleh tak kau suruh pegawai JPJ tu panggil tukang kedai accessories buang balik tinted, tukar balik sport rim, panggil pomen suruh ubah balik kereta tu jadi standard. Boleh ke tak?

Ikut je lah peraturan tu. Dah susah sangat ikut peraturan, kumpul duit banyak-banyak hantar anak sekolah swasta yang bayaran RM60k setahun tu. Sekolah swasta pun masih ada undang-undang okeh.

Or better homeschooling je anak tu jika nak manjakan sangat anak tu. Hah, itu kali semua undang-undang kau yang punya, kau yang reka.

Simple kan?

#MFS

– Tak boleh ikut peraturan, bersedialah untuk dihukum, bukan minta dilayan macam raja.


“Suka Tengok Semangat Puteri Sarah.” Bawa Anak Pergi Bercuti, Bikin Netizen Kagum

Hidup hari ini penuh dengan masalah dan kesusahan. Namun, ketabahan diri membuatkan bahagia itu ada dalam diri kita.

Bahkan, anak-anak juga menjadi kekuatan diri untuk menjalani cabaran dalam kehidupan.

Begitu juga yang dialami oleh pelakon cantik, pelakon Puteri Sarah Liyana tetap meneruskan kehidupan seperti biasa.

Lebih manis, apabila membawa anak-anak kesayangannya pergi bercuti ke luar negara sempena cuti sekolah.

“Sampai jugak disneyland nak bawak Syaikhul & Sumayyah. Duit boleh dicari.
Kebahagiaan anak-anak tak ternilai.”

Biarpun kontroversi rumah tangga kembali panas sejak akhir ini, ia bukan penghalang untuk dia memberi kegembiraan buat Syaikhul Islam dan Sumayyah dengan bercuti ke Tokyo, Jepun

Menerusi perkongsia terbaru di Instagram miliknya, riak wajah ceria anak beranak ini membuatkan para peminatnya meluahkan kagum dengan semangat yang ditunjukkan oleh Puteri Sarah.

KAGUM SEMANGAT PUTERI SARAH

Meninjau di ruangan komen, rata-rata wargamaya kagum dengan caranya untuk membahagiakan diri dan anak-anaknya.

Bagaikan tiada masalah yang melanda, Puteri Sarah bercuti dengan anak-anak dalam suasana gembira.

Sekadar info, Puteri Sarah berkahwin dengan Syamsul pada 8 Mac 2014. Hasil perkahwinan tersebut, mereka dikurniakan dua cahaya mata iaitu Syaikhul Islam serta Sumayyah.


Makanan Tak Habis Usah Dibuang. Ikut Cara Ini. Tak Membazir & Buat Amal Lagi. Kreatif!

Tesco Stores (Malaysia) Sdn Bhd meneruskan tanggung jawab sosial korporat (CSR) dengan menyumbangkan sebanyak 4.8 juta hidangan makanan semenjak Oktober 2016 kepada golongan yang memerlukan di negara ini. Hidangan makanan ini terdiri daripada buah-buahan, sayur-sayuran dan roti yang tidak terjual dari setiap 60 cawangan Tesco seluruh negara. Projek ini dilakukan dengan kerjasama Food Aid Foundation dan Kechara Soup Kitchen,

Ketua Pegawai Eksekutif Tesco Malaysia, Paul Ritchie, berkata kerjasama berterusan bersama Food Aid Foundation dan Kechara Soup Kitchen adalah gabungan yang sangat baik dalam memberi impak positif pada komuniti.

“Projek yang berskala kecil bermula dengan hanya membabitkan 2 cawangan kini diperluaskan ke 60 buah cawangan Tesco. Kami percaya bahawa Every Little Helps (Semuanya Dapat Membantu). Malah, dengan kerjasama pihak kami bersama Food Aid Foundation dan Kechara Soup Kitchen bukan sahaja dapat menurunkan kadar pembaziran makanan yang tidak terjual, tetapi masih boleh dimakan malah memastikan golongan yang memerlukan tidak sentiasa kelaparan,” katanya.

“Usaha yang berterusan yang telah menghasilkan sumbangan 4.8 juta hidangan makanan ini adalah sangat relevan semasa menyambut Hari Makanan Sedunia pada 16 Oktober. Adalah penting untuk kita ingat bahawa kita masih mempunyai lebih banyak kerja yang perlu dilakukan jika kita ingin mencapai Matlamat Pembangunan Mampan Pertubuhan Bangsa-Bangsa Bersatu bagi menghapuskan kelaparan global menjelang 2030,” katanya.

Sementara itu, bagi Pengasas Food Aid Foundation, Rick Chee berkata, komitmen Tesco melalui sumbangan makanan lebihan mereka sedikit sebanyak dapat membantu membasmi kelaparan selari dengan objektif SDG2 atau nama penuhnya Matlamat Pembangunan Lestari atau Sustainable Development Goals (SDG) yang meliputi pembangunan ekonomi bagi meningkatkan kesejahteraan hidup rakyat, Justeru, projek ini dilihat menjadi kesinambungan dalam usaha menghapuskan kemiskinan tegar.

“Inisiatif lanjutan pihak Tesco terhadap sumbangan makanan lebihan mereka melalui Food Aid Foundation dalam membasmi kelaparan adalah selari dengan objektif SDG2. Kami berharap lebih banyak lagi syarikat korporat dapat menyertai usaha besar ini dalam memerangi kemiskinan dan mengurangkan pembaziran makanan di negara kita.”

Dalam masa yang sama, Pengarah Operasi Dapur Kechara Soup Justin Cheah mengakui cara Tesco menguruskan lebihan makanannya juga harus dijadikan contoh bagi korporat lain.

“Tesco sangat kreatif dalam pengurusan masalah pembaziran makanan di Malaysia. Cara mereka membolehkan banyak keluarga dan individu yang kurang bernasib baik mendapatkan manfaat daripada program sumbangan makanan ini dan secara langsung menyumbang kepada pertumbuhan pembiayaan makanan di Malaysia. Lebih banyak pasar raya besar dan pengeluar makanan perlu mengikut contoh yang ditetapkan oleh Tesco. ”

Justeru, amalan terbaik Tesco ini turut dijadikan contoh di dalam pembentangan Harvest Asia 2019, simposium tahunan yang dianjurkan oleh ahli-ahli Persatuan Bank Makanan Asia pada 16 Oktober, Hari Makanan Sedunia lalu.

Selain itu, Tesco juga merupakan salah satu penyokong utama inisiatif Food Bank Universiti Malaya (UM), yang membantu sebanyak 200 pelajar yang kurang berkemampuan di kampus. Malah, syarikat ini turut berkerjasama dengan Food Bank Universiti Teknologi MARA (UiTM), yang akan dilancarkan pada akhir bulan Oktober ini.

Di samping itu, Tesco turut bekerjasama dengan Yayasan Food Bank sejak ia ditubuhkan pada Ogos 2018. Sehingga September 2019, Yayasan Food Bank telah memberi manfaat kepada 362,699 ahli isi rumah yang kurang bernasib baik.

Tesco Stores (Malaysia) Sdn Bhd adalah syarikat usaha sama antara Tesco PLC dan Sime Darby Bhd yang merupakan salah satu daripada peruncit antarabangsa terbesar di dunia dengan operasi di 10 buah negara. Menggajikan lebih dari 400,000 orang dan melayani berjuta-juta pelanggan setiap minggu, syarikat ini ditubuhkan pada Mei 2002 dengan kedai pertama di Puchong, Selangor.

Kini, terdapat lebih 8,000 pekerja merentasi 60 cawangan di seluruh Semenanjung Malaysia. Pada 2013, Tesco menjadi peruncit pertama di Malaysia yang melancarkan kedai atas talian kepunyaan sendiri, Tesco Online. Tesco Online kini beroperasi di Lembah Klang, Pulau Pinang, Johor Bahru, Melaka, Perak dan Negeri Sembilan.


“Pandainya, Cantik. Besar Boleh Jadi Arkitek Ni.” Ibu Kongsi Hasil Lukisan Anak Umur 8 Tahun, Guna Pensel & Blok Lukisan Je!

Cukup berbakat… Itu yang boleh diungkapkan dengan kemahiran yang ada pada adik ini apabila menghasilkan lukisan yang cukup cantik dan nampak kemas. Walaupun baru berumur 8 tahun, namun hasil seni anak ini cukup menkagumkan.

Memang sangat cantik dan cukup berbakat untuk jadi arkitek, itu antara pujian yang diberikan oleh warganet kepada adik bernama Khalish ini.

Assalamualaikum semua..Thanks to Admin approved saya dalam group Ni.
Saya salah seorang peminat seni,tapi cabang kesenian saya lebih kepada bidang menggubah & membuat kuih muih traditional.

Alhamdulillah,minat tu turun pada satu-satunya anak lelaki yang berumur 8 tahun.
Inilah antara hasil-hasil contengan dia. Hanya berbekalkan drawing block & pensil kedai ECO.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Malu Ada Jerawat Di Muka,  Cepat Minum Jus Ni Nak Kecutkannya!

“Alahai… masa raya beginilah jerawat ni nak muncul.  Memang memalukan dan boleh buat hilang mood nak pergi beraya”

Jika ini yang dirungutkan oleh anak-anak remaja kita,  segeralah atasinya dengan amalkan minum jus celery.

Ini sebagai mana pengalaman Puan Suhana yang mula mengamalkan minum jus sebagai usaha memastikan dirinya cantik di hari persandingan.  Ikuti perkongsiannya.

Inilah jus kegilaan kak Hana sebelum naik atas pelamin. Ketika itu, risau sangat jerawat naik, kulit kusam, badan pun berisi dari biasa. Kemudian apa kak Hana buat,  kak Hana mulai research dan tingkatkan pembacaan berkenaan kebaikan daun celery atau ada yang sebut batang sederi.

Banyak rupanya manfaat dia. Kak Hana blender daun celery itu sekali dengan epal hijau, rasanya masam dan sedap, me personally suka sangat. Blend then simpan dalam peti ais. Buat setiap 2 hari dalam jar besar. Juicy dan fresh!

Masa : Minum waktu pagi dan malam.

Apa yang kak Hana rasa radang jerawat ketika itu, makin surut, kulit badan lebih lembut, badan lebih ringan. Baju pegantin tak ketat, tak perlu tahan napas 3-10 round bila photographer shoot gambar.

Begitulah episod sebelum melangkah ke alam perkahwinan kak Hana lebih rajin menyediakan sendiri, now selepas bersalin ni, kak hana lebih suka amalkan jus kecur air. Kak Hana amalkan untuk lebih fokus masalah keremajaan dalaman wanita.

Ekstra Info Manfaat Celery

2. Jangan tak tau, celery ini sedap untuk buat kudapan, berair sahaja rasa tekak.

3. Siapa yang ada masalah sembelit, susah sangat nak hadam, Kak Hana advice amalkan  sayur ini sebab ada kandungan air  dan fiber yang agak tinggi elok sangatlah tu. Korang boleh je buat salad, sup atau jus.

4. Dalam celery ni ada garam/sodium yang diperlukan oleh tubuh badan, tapi bukanlah bermakna dia sama dengan table salt tau, garam dalam celery bersifat natural.

5. Tahukah anda Vitamin A dalam celery ini baik untuk kesihatan mata, ia lindungi mata dari semakin merosot fungsinya akibat umur yang semakin meningkat.

Mengikut kajian:  Amalan makan 2 batang celery setiap hari dapat singkirkan kolestrol jahat dan dapat turunkan tekanan darah sekiranya di makan mentah begitu sahaja.

sumber : Suhana Kamal Admi


Anak Lelaki Buat Kerja Rumah, Ok Ke? Ini Respon Ustazah Isfadiah & Dr. Taufiq

Seakan telah menjadi budaya kita dalam mendidik anak lelaki biasanya menegah mereka untuk duduk di dapur apatah lagi membuat kerja-kerja rumah seperti mencuci pinggan mangkuk, menyapu, memasak dan sebagainya.

Selalunya anak lelaki akan dibiarkan selesa berada di ruang tamu atau pun bilik tidur untuk melakukan urusan peribadinya. Berbanding anak-anak perempuan lebih banyak menerima arahan untuk membantu ibu sama ada menyidai kain, menyapu, buang sampah, kemas bilik dan sebagainya. Hakikatnya, ilmu rumah tangga terutamanya selok belok di dapur ini sebenarnya bukanlah hanya tugas bagi anak perempuan sahaja, tetapi juga pada anak lelaki kita.

Ini sebagaimana menurut kata Ustazah Isfadiah Mohd Dusuki, “Urusan masak nasi, basuh pinggan, menghidang ini seharusnya dijuarai oleh anak lelaki kita. Saya seolah terbuka mata bila bertemu dengan seorang ibu mithali di Muar. Anak dia ada 10 orang, 9 orang semua lelaki dan seorang perempuan, dan anak perempuan itu meninggal diusia muda.

Ibu ini tiada pilihan menyuruh anak-anak lelaki dia, masak, menyapu, mengelap, basuh kain, sidai kain. Dan hari ini ternyata ibu mithali ini melahirkan doktor, engeneering dan sebagainya. Anak-anak lelaki yang berjaya.”-Ustazah Isfadiah

Oleh itu jangan manjakan anak-anak lelaki kita di rumah dan wajib ajar mereka dengan pengurusan rumah tangga supaya senang untuk dia menguruskan dan memimpin rumah tangganya kelak. Malah cara ini dapat mengajar anak lelaki lebih bertanggungjawab pada keluarganya.

Begitu juga yang dikongsikan oleh Doktor Taufiq Raziq di facebooknya, yang juga mengajar kelas keibubapaan.

“Saya pernah tengok ada anak lelaki jadikan mak dia hamba. Daripada buang sampah sampai la basuh mangkuk jamban pun maknya yang terpaksa buat.

Selidik punya selidik rupanya si emak terlampau manjakan si anak lelaki!”

Niat dah baik tapi caranya itu salah. Anak mungkin berhak jadi raja hanya ketika umurnya di bawah 2 tahun tapi bukannya sampai umur 20 tahun!

Tanpa sedar kasih sayang tadi menjadi ‘delicious poison’ yang membunuh kepimpinan dalam diri si anak tadi. Sebab tu la :

– Jangan takut bagi anak lelaki cuci pinggan
– Kena berani suruh anak lelaki buang sampah
– Kena tegas suruh anak buat kerja mengemas

– Kena biasakan anak lelaki memasak
– Kena ajar anak yang kerja rumah bukannya kerja orang perempuan semata-mata

Ini semua adalah persedian hidup untuk menjadikan anak seorang pemimpin. Pemimpin adalah orang yang memahami dan tahu keperluan orang yang di bawah
tanggungjawabnya suatu hari nanti.


Malang Tidak Berbau, Peti Sejuk Jatuh Hempap Anak. Tragedi Menimpa Keluarga Ni Buat Ramai Tumpang Simpati!

“Assalamualaikum..mohon sahabat-sahabat semua mendoakan anak sulung saya Muhammad Fawwaz Adli yang kini sedang ditahan di wad Icu Hospital Seremban kerana dihempap peti ais besar kat rumah..tadi dr cakap ada pendarahan kat kepala dan ada tulang-tulang dalam kepala yang patah..semoga dengan doa sahabat-sahabat semua anak saya kembali sembuh seperti biasa..Amin2”

Malang tidak berbau, tentunya sesiapa pun yang terbaca status seperti ini di fb akan tumpang berasa simpati kepada keluarga ini. Apatah lagi, mangsa yang juga merupakan anak sulung keluarga ini masih kecil usianya. Seakan begitu sukar dibayangkan untuk sesiapa pun berdepan dengan situasi ini.

Kisah ini juga mendapat liputan akhbar Sinar Harian dan ini laporan penuh  yang dipaparkan.

NILAI – Seorang kanak-kanak lelaki berusia lima tahun parah selepas dipercayai dihempap sebuah peti sejuk di rumahnya di Taman Cempaka di sini malam tadi.

Kejadian kira-kira jam 11 malam itu menyebabkan mangsa, Muhammad Fawwaz Adli Mohd Bukhari cedera pada bahagian kepala.

Bapa mangsa, Mohd Bukhari Zainal Annuar ketika dihubungi Sinar Harian berkata, dia tidak pasti bagaimana kejadian sebenar berlaku.

“Jam 11 malam saya sedar peti sejuk di rumah dah tumbang dan tengok anak saya (Muhammad Fawwaz) di situ.

“Saya tak dapat nak cakap lagi kerana masih terkejut dan sedih. Lagipun ramai ahli keluarga di sini. Saya pun masih tunggu maklumat doktor berkenaan keadaan anak,” katanya.

Terdahulu, Mohd Bukhari yang juga Ahli Jawatankuasa Pemuda Parti Amanah Negara (Amanah) Negeri Sembilan menerusi catatan di laman Facebook miliknya memohon orang ramai mendoakan kesembuhan anak sulungnya itu.

Katanya, doktor memaklumkan berlaku pendarahan pada bahagian kepala anaknya yang sedang dirawat di Unit Rawatan Rapi (ICU) Hospital Tuanku Ja’afar (HTJ) Seremban.

Sementara itu, Ketua Polis Daerah Nilai, Superintendan Mohd Nor Marzukee Besar berkata, sehingga jam 3. 30 petang tadi, pihaknya masih belum menerima laporan daripada bapa mangsa mengenai kejadian berlaku.

Dan, perkembangan awal pagi tadi yang dikongsikan di akaun fb Mohd Bukhari Zainal Anuar, alhamdulillah menampakkan perkembangan positif.

Ini statusnya:

“Baru lepas tngok fawwaz..doktor dah start tutup ubat tido pukul 10 tadi..tangan dah mula gerak-gerak cuma mata ja belum buka lagi..pkul 2 nanti baru dr akan explain keadaan terkini fawwaZ.”

Didoakan agar adik Fawwaz terus kuat untuk kembali sihat seperti sedia kala. Amin…


“Jangan Di Kejar Nama Unik, Moden Tapi Tak Ada Maksud.” Tak Malu Letak Nama Anak Zaman Lama

Kini ramai yang teruja untuk meletakkan nama anak dengan nama yang unik tanpa mengambil kira maksudnya. Malah ada yang kedengaran sedap tapi tidak mempunyai makna.

Namun berbeza dengan wanita ini, Aisyah Hijanah yang mempunyai pendirian tersendiri mengenai nama buat cahaya matanya yang berkongsi di instagram.

Menerusi perkongsiannya, dia memberitahu jika nama unik pun, nama itu tidak mempunyai makna ia tidak memberi manfaat buat anak itu.

“Anak tak malu ke letak nama lama-lama?”

Ada yang tanya Aisyah tentang nama Hassan. Actually satu amanah utk ibu bapa ni bagi nama yang baik untuk anak-anak sbb kita akan dibangkitkan dgn nama kita

Ramai parents cari nama yg moden tetapi tak ada maksud. Kesian pada anak, sebab panggilan nama ni adalah doa utk kita

Personally, Aisyah mmg strict pasal anak-anak. Nama mestilah yg ada maksud & ada role model yg baik. Kita nak anak membesar dgn akhlak yg baik, mana nama yang kita beri mestilah yg baik-baik juga

Jangan di kejar nama unik, moden tapi tak ada maksud. Carilah nama yg baik, yg ada Tokoh yg baik, supaya Nanti bila anak kita membesar pun akhlaknya baik juga, In Shaa Allah.

“Mohd Hassan Syarif bin Mohd Hazalif, Mohd adalah sempena nama Nabi Muhammad saw.
Hassan pula sempena nama pahlawan Islam Turki yang teguh memegang panji Islam walau dipanah banyak kali & jasadnya kekal di atas tembok Konstantinopel (Hassan Ulubate).

“Hassan Ali diambil dari nama cucu sulung Nabi saw yang dalam riwayat, wajahnya paling mirip dengan Nabi saw. Syarif pula, bermaksud mulia yang Kami mengharapkan Putera kami Ini diberikan kehidupan & kematian yang dimuliakan dari Allah, dijauhkan dari kezaliman manusia, jin & syaitan”


Hampir Kena Cekup, Setelah 7 Tahun Baru Kad Ini Berguna!

Umum mengetahui bahawa kad kahwin merupakan dokumen perkahwinan sah bagi menggantikan sijil perakuan nikah yang didatangkan di dalam bentuk kad.

Ini merupakan inisiatif kerajaan bagi memudahkan pasangan suami isteri membawa dokumen tersebut ke mana-mana sebagai bukti perkahwinan.

Kad Perakuan nikah merupakan dokumen perkahwinan yang bersaiz kecil seperti kad pengenalan.

Tragedi malam Christmas

Disebabkan ade job makeup henna di Muar, so i decide utk stay one of the hotel area bypass Muar..around 12tgh malam, i n husband sleep already laa sbb kol 6pg i ade makeup Sg.Mati,Muar.

Tibe around 2pagi cmtu, kami dikejutkan dgn ketukan pintu blik yg kuat

Kiteorang trus mcm trjaga gitu sbb ketukan kuat tu. I mcm blur “eh nape org ketuk pintu ni..org hotel ni nak ape”

Husband check kat lubang pintu n dia ckp kat i
“Syg! Pencegah maksiat syg! Kluarkan ic syg”
I like “Huh?! Really?!”
Dorang tnggu dlm 3 minit gak sbb i duk nak capai tudung ape semua dgn blurnya.
Trus husband bukak pintu

Bukak je pintu, x smpt pihak tu nak tnye, husband trus hulur our IC n kad nikah.
Bukan 1-2 org ye pihak berkuasa, ramai duk trtumpu kat blik kiteorang.

Belek2 IC weols n check tarikh nikah. Ye tahun 2016. Trus dorang mcm okay encik maaf ganggu.

Hahahhaha! After almost 7 years, ini kali PERTAMA kad ni ade function
Sumber: FB Henna Jannah


Bila Depan Rezeki Banyak Pesanan Mak-mak Kita. Bila Follow Banyak Hikmahnya!

Orang tua-tua kita dulu boleh dikatakan setiap waktu ada sahaja nasihat dan pesanan, diulang-ulang percakapannya. Tidak pernah jemu menasihati anak-anaknya agar terdidik akhlak dan adab.

Hatta di meja makan sekali pun pasti ada pesanannya.

Berkongsi pengalaman ini, Dr. Kamarul Ariffin Nor Sadan turut ada pandangannya. Jom baca untuk jadikan panduan dan Inspirasi mendidik anak-anak kita pula.

Ini perkongsiannya.

Bila berada di meja makan, di hadapan rezeki yang sudah terhidang, mak saya selalu pesan:

“Ambil sikit dulu, kalau tak cukup, boleh tambah.”

“Ingat sikit orang belakang(yang belum makan).”

“Cukup ni. Kalau makan rebut-rebut baru sedap.”

“Jangan beri orang sisa. Asingkan dulu siap-siap.”

“Dah, kalau tak habis, jangan paksa habiskan.”

Ia melatih kami adik-beradik untuk sentiasa berasa cukup dengan apa yang ada, sentiasa berkongsi walau sedikit mana pun milik kami, dan sentiasa memberi yang terbaik(bukan sisa) untuk orang lain.

Alhamdulillah, rezeki kami empat beradik sentiasa tak pernah putus. Walaupun jalannya berbeza, tapi kami semua berjaya mengecapi impian kami untuk jadi doktor, berkhidmat kepada ummah.

Begitulah hikmah sentiasa menghormati rezeki.

Memang tanggungjawab kita untuk cari rezeki, tetapi jangan pula sehingga tamak bila mengumpul duit.

Bukan tak boleh bina kekayaan, cuma tak usah sampai berbelanja terlalu mewah untuk habiskannya.

Dalam rezeki kita, ada rezeki orang lain, jadi asingkan siap-siap bahagian untuk zakat, cukai dan sebagainya.

Jika rezeki kita bukan dalam bentuk harta dan wang ringgit, boleh sumbang tenaga dan masa yang ada.

Jika kita memberi(perkhidmatan/sumbangan/dsb), berilah yang terbaik dan dengan sepenuh hati. Tak usahlah beri barangan yang telah terlalu lusuh dan dengan cara yang ala kadar.

Baik yang kita beri, baiklah yang kita terima.


Nak Anak Lelaki Lebih Bertanggungjawab, Jangan Manjakan. Kena Tahu Kerja Rumah Bukannya Tugas Orang Perempuan Je!

Ilmu rumah tangga, terutamanya selok belok di dapur ini sebenarnya bukanlah hanya tugas bagi anak perempuan sahaja, tetapi wajib bagi anak lelaki kita. Mungkin sesetengahnya mengatakan ia kurang sesuai dan remeh tapi hakikatnya ilmu ini mengajar anak di masa hadapan.

Kata Ustazah Isfadiah Mohd Dusuki, jangan manjakan anak-anak lelaki kita di rumah dan wajib ajar mereka dengan pengurusan rumah tangga supaya senang untuk dia menguruskan rumah tangganya kelak. Malah cara ini dapat mengajar anak lelaki lebih bertanggungjawab pada keluarganya.

Begitu juga yang dikongsikan oleh Doktor Taufiq Raziq di facebooknya, yang juga mengajar kelas keibubapaan.

“Saya pernah tengok ada anak lelaki jadikan mak dia hamba. Daripada buang sampah sampai la basuh mangkuk jamban pun maknya yang terpaksa buat.

Selidik punya selidik rupanya si emak terlampau manjakan si anak lelaki!

Niat dah baik tapi caranya tu salah. Anak mungkin berhak jadi raja hanya ketika umurnya di bawah 2 tahun tapi bukannya sampai umur 20 tahun!

Tanpa sedar kasih sayang tadi menjadi ‘delicious poison’ yang membunuh kepimpinan dalam diri si anak tadi. Sebab tu la :

– Jangan takut bagi anak lelaki cuci pinggan
– Kena berani suruh anak lelaki buang sampah
– Kena tegas suruh anak buat kerja mengemas
– Kena biasakan anak lelaki memasak
– Kena ajar anak yang kerja rumah bukannya kerja orang perempuan semata-mata

Ini semua adalah persedian hidup untuk menjadikan anak seorang pemimpin. Pemimpin adalah orang yang memahami dan tahu keperluan orang yang di bawah
tanggungjawabnya suatu hari nanti.

Taufiq Razif
Bapa yang percaya anak takkan bertukar pondan hanya kerana pandai memasak dan mengemas rumah!

Sumber: Taufiq Razif


Tak Perlu Tumbuk Daun Inai, Hanya Balut Di Jari Sapu Minyak Angin. 30 Minit Dah Merah Cantik!

Kebiasaanya apabila nak pakai inai pada jari mengunakan daun ina akan diasingkan daunnya kemudian di tumbuk atau kisar. Untuk mendapatkan warna lebih merah akan tambah arang, nasi atau limau nipis. Itu petua yang sering digunakan. Nampak agak rumit tetapi itulah yang amalan yang dilakukan sebelum munculnya inai ‘ready made’.

Setelah kemunculan ini jenis segera ini, ramai yang menggunakannya kerana ia agak mudah namun ketahanan merahnya tidak lama seperti daun inai.

Namun, ada juga cara menarik untuk memakai inai dengan menggunakan daun serta minyak angin. Tidak perlu tumbuk atau kisar tapi balut sahaja di jari sert sapu minyak angin. Cara yang amat mudah dan cepat!

Nak tahu caranya ikuti perkongsian wanita ini.

Pokok inai saya sentiasa segar gemuk kerena saya rajin amik pucuk buat inai rambut dan tangan.  Bukan tanaman je yang kita layan, sesekali kite manjakan jari-jari kite dengan inai, dari pada membazir tak gi gunakan.

Guna minyak kapak

Senang jer, hanya amik beberapa helai daun yg muda biarkan hingga layu agar mudah ditepekkan kt jari, hanya sapu guna minyak kapak, tak perlu di tumbuk, cukup sapu dgn minyak kapak, ikut saiz yang kita suka.

Tak kisah nak mana dulu, yang senang daun tu sapu minyak dulu. Pakai dalam 30 minit. Kalau nak dapatkan hasil yang cantik boleh buat ulang 2 atau 3 kali.
Bagi budak-budak pakai, senang tak comot. Tak panas, hanya sikit berangin je, lgi satu, wat hilangkan lenguh di jari, sehabis seharian wat kerje .

Dah siap! Cantik merah.

Selamat mencuba!

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Berhenti Kerja Untuk Mulakan Perniagaan. Wanita Ini Nekad & Terbukti Keputusannya Tepat!

Perniagaan online cukup mudah dan begitu praktikal untuk diusahakan. Kata orang dengan berniaga secara online, keuntungan lebih besar. Maklumlah tidak perlu pekerja yang ramai hatta jika tiada premis perniagaan sekali pun, urusan jual beli boleh dilakukan.

Maka kerana itu jugalah Salwatul Mazrah Mohd Rasdi, 31 tahun memulakan perniagaannya secara online dan nekad untuk berhenti kerja agar boleh serius dalam perniagaan.

“Saya sebenarnya memulakan perniagaan ini selepas saya berhenti kerja. Jika ingin diimbau, pada mulanya saya menjadi dropship untuk mempromosikan produk orang lain. Menjadi dropship tidak memerlukan modal, cuma kena rajin membuat promosi. Bila dapat tempahan saya maklumkan pada syarikat tersebut dan mereka uruskan semuanya.

“Daripada usaha itu saya dapat komisen. Lama-kelamaan dengan sedikit modal dan pengalaman berurus niaga secara online, saya beranikan diri untuk mengeluarkan produk di bawah jenama sendiri pada tahun 2015.

“Dalam memilih apa bidang pekerjaan atau perniagaan sekali pun, perlulah kenal pasti dan lihat yang mana paling dekat dengan hati.  Jadi bagi diri saya, adalah produk kecantikan paling serasi dengan diri saya.

Ekstra Tip

Nasihat saya kepada suri rumah terutamanya yang ingin berjaya di dalam bidang perniagaan online ini perlulah sentiasa ikhlas dan redha dengan pelbagai situasi. Selalulah bercakap dengan Allah dan perlu juga ada sikap berdikari dalam diri. Selain itu, kalau ada impian jangan beri orang lain ambil impian kita itu. Kita kena percaya apa yang kita mampu buat.


Pesakit Diabetes Take Note! Ikut Pesanan Dr Ini Cara Kawal Gula Dalam Darah.

Apabila disahkan oleh doktor kita mempunyai penyakit kencing manis atau diabetes, pastinya kena jaga pemakanan.
Sebagaimana pesanan Dr Zubaidi Hj Ahmad menyarankan pesakit mengawal sebarang pengambilan makanan yang boleh memudaratkan pesakit.

Ikuti perkongsian ini.

Bagi pesakit diabetes, pengambilan makanan faktor penting bagi mengawal tahap gula dalam darah. Ini kerana pesakit kencing manis mengalami masalah dalam proses metabolisme, yang sepatutnya karbohidrat diproses dapat dijadi gula (glukos) dan ditukarkan kepada tenaga.

Bagi pesakit kencing manis, metabolisme ini tidak berlaku. Gula yang dihasilkan tidak dapat digunakan menjadi tenaga kerana penghasilan insulin yang tidak mencukupi atau masalah insulin yang ada tidak dapat digunakan akibat kerintangan insulin (insulin resistance).

Maka berlakunya pengumpulan gula sehingga terlalu tinggi (hyperglycaemia) dan akhirnya mendatangkan komplikasi seperti kegagalan ginjal, kebutaan dan sakit jantung.

Oleh sebab itu, pesakit kencing manis harus mengurangkan pengambilan karbohidrat yang berproses kerana ia menghasilkan gula dengan segera. Ia dapat dikenalpasti kerana bacaan Glycemic Indexnya yang tinggi.

Ramai di kalangan pesakit kencing manis yang keliru dengan pemakanan (diet) yang terbaik untuk mereka. Padahal ia penting bagi mengawal paras gula (glukosa) dalam darah. Dengan pengambilan makanan yang betul, mereka mampu mendapat berat badan bersesuaian dan mengelakkan komplikasi kencing manis.

Saya selalu memberikan perkongsian tentang tiga perkara iaitu apa yang hendak dimakan, bila waktu makan dan jumlah komposisi makronutrien makanan yang perlu diambil oleh pesakit kencing manis.

Bagi memberikan kesan positif dan berpanjangan. Terdapat tiga kumpulan makanan untuk pesakit diabetes iaitu makanan perlu dielakkan, makanan perlu dihadkan serta makanan yang bebas dimakan.

1. Makanan yang perlu dielakkan :

Makanan yang mengandungi karbohidrat berproses yang akan menghasilkan gula ringkas dengan cepat seperti nasi putih, gula putih, biskut, cookies dan roti putih. Banyak makanan yang diproses dan dibungkus mengandungi “gula tersembunyi”. Ia dilabelkan sebagai maltosa, sukrosa dan fruktosa yang mungkin terdapat dalam sos, kicap, buah-buahan yang dikeringkan.

Makanan atau minuman yang manis selalunya mengandungi gula ringkas (dan akan meningkatkan tahap gula di dalam darah dengan kadar cepat). Ini termasuk minuman yang menggunakan susu pekat manis, buah-buahan dalam tin, minuman ringan, jem dan semua makanan bersalut gula.

2. Makanan yang perlu dihadkan
.
Makanan mengandungi karbohidrat kompleks boleh diambil dalam jumlah sederhana kerana ia akan diserap perlahan-lahan dan dengan ini tidak menyebabkan peningkatan paras gula dalam darah secara mendadak.

Oleh itu, pengambilan makanan dalam kumpulan ini harus diagihkan sepanjang hari, bukannya dimakan sekali gus dengan banyak. Antaranya nasi perang dan nasi dari beras rebus, bijirin, kekacang, susu segar, pasta dari sayur-sayuran, ubi-ubian, buah-buahan dan sayuran berkanji seperti labu, jagung dan serbuk coklat.

3. Makanan boleh dimakan
.
Ini termasuk air kosong, air mineral, kopi/teh (tanpa gula), air barli (tanpa gula), jus limau nipis (tanpa gula), sayur-sayuran, ulam-ulaman, sup daging dan tulang (yang kurang lemak).

Pengambilan banyak serat dalam makanan sangat baik kerana ia melambatkan penyerapan gula ke dalam darah.

Serat pula boleh didapati dalam bentuk larut (yang larut dalam air) dan serat tidak larut (tidak dapat dihadam sistem pencernaan namun membantu mengelakkan sembelit).

Serat tidak larut digalakkan untuk diambil untuk mengurangkan berat badan kerana mencepatkan rasa kenyang dan melambatkan rasa lapar. Pengambilan serat larut pula membantu melambatkan penyerapan gula dan kolesterol ke dalam aliran darah.

Contoh makanan mengandungi serat termasuk sayur-sayuran, ulam-ulaman, buah-buahan, kekacang, bijirin, jagung dan pasta.

Selain menjaga pemakanan, pesakit kencing manis juga digalakkan melakukan senaman ringan setiap hari seperti berjalan kaki, turun naik tangga atau berkebun.

Bagi mendapatkan teknik pemakanan terbaik bagi mengawal diabetes, boleh hadir ke ceramah kesihatan saya untuk mengetahui teknik pemakanan yang lebih sempurna.

Saya juga mencadangkan pesakit diabetes mengambil minyak sihat (healthy fat) bagi mendapatkan tenaga yang mencukupi setelah mengelakkan pengambilan karbohidrat yang berproses. Lemak sihat akan memberikan tenaga dalam bentuk non-sugar yang tidak menaikkan tahap gula dalam darah.

Kredit: Dr Zubaidi Hj Ahmad


Pengajaran Buat Yang Nak Bercuti Di Korea, Jangan Sampai Balik Hari!

Merancang bercuti ke luar negara bersama keluarga tentu menjadi suatu pengalaman yang cukup indah untuk kenang.

Namun siapa sangka,  berbeza pengalaman yang dilalui oleh Faiz ke negara k-pop.  Siapa sangka baru tiba terus di arah pulang.

Kenapa boleh terjadi begitu,  jom ketahui perkongsiannya.

Pengalaman ke Negara k-pop ‘balik hari’

Tujuan penulisan ni adalah disebabkn kerana byk kawan2 yang baik bertanyakan nasib aku semasa berada di sana dan juga sebagai pengajaran serta pengatahuan kepada kawan2 diluar yang ingin pergi ke Korea.

Untuk makluman semua sekarang ni memang kerajaan korea memandang berat terhadap isu lambakkan pekerja asing di negara tersebut. Hal ini menyebabkan mereka telah mengadakan kawalan ketat di pintu masuk negara mereka. Mana2 pelancong yang mereka rasa meragukan tanpa sebarang alasan terus menghantar pulang pada hari yang sama..

Ha mcm tu la aku kena pada 4/10. Aku tiba di incheon airpot lbh kurang jam 8 pagi dan di hantar pulang ke Malaysia pada jam 430 petang pada hari yang sama.. Ha sebab tu la tajuk penulisan kali ni ke negara k-pop ‘balik hari’

So apa sebab aku kena hantar pulang?
Mcm ni cerita dia..
Bermula dgn tidak mengisi jenis pekerjaan di borang ketibaan dan seterusnya berakhir dengan penghantaran pulang. Seperti negara2 lain yg aku pergi sebelum ni kebiasaannya aku tidak pernah isi jenis pekerjaan di dalam borang ketibaan `arrival card`dan boleh diterima tetapi ni negara korea kali ni aku terkandas.
Pegawai imi bertanya dgn nada yang keras what your job?
Aku cuma ckp government servant
What type (mungkin dia nak tye bahagian apa)
Aku terus jawab fisheries
Nah lepas tu terus dia x paham.
Mungkin dia ingt aku nelayan gamaknya terus aku di bawa ke dalam bilik pengasingan..

Benda pertama buat kat dlm tu mereka mintak cop 2 jari telunjuk kanan dan kiri.. Mcm lagu goyang 2 jari tu.. Tangkap gamba sekeping an dia bg form suh isi.. Semua data yang nk kena isi dalam form tu sama mcm arrival card cuma form dia dlm bentuk A4.

Aku ingat x ramai dalam bilik siasatan sekali penuh manusia.. Ramai pelancong dari thailand masa tu.. Ok nak di pendekkn cerita aku tunggu lebih kurang 4jam ke 5jam sebelum di panggil untuk siasatan. 4-5 jam tanpa di beri mkn kot.. Lapa? Perasaan cuak tu melebihi segalanya..

Semasa menunggu masa untuk di soal siasat aku cuba mintak izin dari pegawai imi supaya nak beri wang ng t money kepada rakan yg menunggu di luar.. Haram permintaan aku ditolak sekeras2nya oleh pegawai imi tersebut.

Ok masa aku untuk di soal siasat tiba.. Aku dipanggil oleh seorang pegawai imi perempuan dan seorang translater yang boleh cakap bahasa melayu.. Tapi translater tu hanya pada telifon.. Kesemua dokumen yang ada pada aku dia ambik termasuklah wang tunai yang agak banyak untuk diberikan kepada kawan aku beserta 8 keping t money. Soalan pertama yang dia tye mengenai pekerjaan aku.. So mmg aku syak diorang mmg meragui dengan pekerjaan aku..

Ok soalan seterusnya dia tye berapa ramai datang.. So aku ckp 8 orang semua skali.
Sebut nama penuh semua kawan2 awak.
WTF.. Ingt aku tau semua nama penuh customer semua ke? Hurmm. Aku ckp la semua detail nama penuh ada dlm dokumen yang dia ambik td. Terus dia ckp sepatutnya awak kne tau siapa nama penuh kawan2 awak.. Aku dh rasa pahal lak kne hafal semua???

Ok next dia tye dtg untuk jln2 kan? Blh tau nk pg mana? Aku just jwb la mana2 tempat yg kami nak pegi.. Skali dia nk detail semua nama tempat.. Aku keluakan itinerary kami terus dia rampas dan marah.. Awak patutnya tau mane tempat yang awak nk pg.. Lah td kan aku dh bg tau.. Sy nak details.. Faham!!
Hey cik imi oii aku first time datang kot kau ingt aku blh hafal semua nama tempat negara kau? Baik aku hafal asmaul husna je.. (tapi yang ni aku jawab dlm hati je la)

Soalan last berapa byk duit yang awak bawak.. Spontan jawab 2m won ye la sbb semua dokumen serta beg duit aku dia ambik.. Nk menipu nnt kantoi lakkn so aku jujur je la.. Skali dia jwb knp byk sgt bwk duit? Lah bebal jgk pegawai ni aku pikir dlm hati.. Aku jwb la nk byr htl sambil tunjukkn reservation hotel dlm fail yang aku bwk.. Bayaran pengangkutan sambil tunjuk tiket t money dan selebihnya untuk belanja & shoping..

Awak x sepatutnya bwk duit byk n dape x sepatutnya berikan duit kpd awak sbb awak sendiri x knl mereka bla. bla. bla.
Aku dah mcm hmmmmmmm… Dia x paham gamaknya apa yang aku ckp td..

Sblm mengakhiri soal siasat aku cuba berkomunikasi dgn translater supaya maafkan aku sbb ni first time dtg ke nagara korea ni.. Blm sempat translater hbs ckp terus dia putuskan panggilan phone.. Terus dia hulurkan aku satu form untuk aku sign.. Dia ckp yang aku x dibenarkan masuk ke korea.. Aku cuba memintak izin untuk memberikan wang dan t money kepada kawan yang tggu di luar.. Dengan nada yang sombong dia ckp NO!!

Setelah selesai soal siasat aku terus diiring ke ruang pelepasan antarabangsa untuk dihantar pulang ke Malaysia. Siap escort sampai dlm flight kau.. Fuhh. Pasport aku mmg dia pegang dan diberikan setibanya di klia….

Begitulah sedikit sebanyak kisah aku ke negara Korea Balik Hari.
Pesanan aku pada korang yang nk ke korea pastikan segala persiapan mental dan fizikal.. Klu blh hafal semua tempat yang korang nk pg tu.. Ye mmg x semua org dia akan panggil tp klu nasib x baik jadi mcm aku la.. Pastikan arrival card korang isi penuh.. Jangan tgglkan ruang kosong.. Bermula dgn x tulis pekerjaan di akhiri dgn penghantaran pulang weh.. Sedih mmg sedih weh tp aku pikir positif je la.. Allah perancang yang terbaik.. Hanya Dia yang tahu segala-galanya.

Finally thanks to big bos Fais Taib and NurulNawayi.. Sory beb sempat bersama korang sampai airport je.. Hahaha.. Kpd customer Ellyne Lyana n the geng sorry sbb aktiviti korang tergendala sbb aku.. Hope korang x serik join trip DerakVenture lagi.. Buat wife NaDir Hashim cr tempat lain eh x yah p korea dah.. Hahaha.. Fanally buat kawan2 yg x putus2 tye mcm mne keadaan setelah tau keadaan aku thanks byk2.. Insyallah nnt klu jumpa dpn2 aku story la kat hangpa yg penting payung kopi..

Wassalam..

Sumber : Faiz Taib


Isteri Yang Manja Atau Garang Tersimpan Hikmah Yang Banyak Buat Suami. Menarik!

Sebenarnya banyak hikmah bila punya isteri yang garang atau manja. Ia memberikan banyak kebaikkan buat keluarga itu.

Ini dinyatakan oleh Mohd Fhais mengenai isteri yang garang dilaman facebooknya.

Beruntung dapat isteri garang macam singa ni.

Ada ketika dia boleh jadi singa betina, garang ya amat. Ada ketika dia boleh jadi singa laut, manja kemain lagi. Sabar je la kawan!

Isteri banyak ragam ni, tersimpan hikmah yang banyak buat suami.

Bila kita hadiahkan tudung mahal dia punya girang, senyum sampai ke telinga. Dia punya manis mulut, sampai semut pun hurung.

Tapi bila kita terduduk atas tudung dia, dia punya teriak sampai jiran sebelah terkejut. Mulut manis tadi jadi tawar. Seolah olah terlupa tudung tu siapa yang belikan. Sabar je la!

Lagi satu bila nampak lipas dalam bilik air, dia punya takut macam nampak harimau. Nak terkencing pun boleh tahan lagi. Penakut bangat.

Tapi lain cerita masa nak beranak, wanita la orang paling berani sekali. Kita yang teman dia beranak pula naik takut, tekak naik loya tengok darah bagai. Nak nak kalau terkeluar suara jantan, seram wei!

Warna warni seorang isteri hanya suami yang tahu.

Begitulah wanita yang bergelar isteri. Di setiap 1 perkara yang kita tahu, ada tersimpan lagi 10 rahsia yang belum kita tahu. Semakin lama kita kenal, semakin banyak perkara kita belajar tentang dia.

Suami kena banyak sabar, kena hadap dan kena hadam semua peel isteri.

Wanita ibarat lombong emas. Lebih dalam kita lombong lebih banyak emas menanti. Begitulah sangat bernilainya isteri kita.

Sebab itu la sebagai suami, kita kena banyak bersabar kerana percaya atau tidak semakin kuat kita sabar semakin banyak kita akan nampak kebaikan isteri.

Walaupun wanita ni complicated, tapi ia complicated yang indah. Wanita complicated ini la yang akan memudahkan urusan kita dan bantu urus rumahtangga kita kelak.

Wallahu A’lam,

Mohd Fhais
Nak faham suami sehari dah cukup tapi nak faham isteri makan tahun pun belum tentu cukup. Tu kena banyak sabar!


Tasha & Bella Berjaya Dapat Lesen Scuba Diving, Netizen -“Inspirasi Bagi Parent Yang Ada Anak Perempuan”

Sering berkongsi perkembangan terkini anak-anak, Angkawasan Negara, Datuk Dr Sheikh Muszaphar sekali lagi meraih perhatian netizen apabila cara didikannya sentiasa menjadi inspirasi buat golongan ibu-bapa di luar sana.

Baru-baru ini melalui perkongsiannya di Tiktok, beliau berkongsi anak perempuannya, Isabella dan Sophea Natasha sedang bersedia dengan peralatan keperluan untuk aktiviti scuba diving untuk mendapatkan lesen diving.

Sebelum ini, mereka hanya dilihat berlatih di sebuah pusat latihan renang sebelum mengambil lesen aktiviti tersebut.

Dalam perkongsian lain, beliau turut berkongsi momen indah anak-anaknya itu mendapat sijil diving sekaligus berjaya menjadi seorang diver!

Meninjau di ruangan komen, rata-rata memuji tindakan beliau di mana cara didikan itu dianggap sangat menakjubkan selain ibu bapa akan muda memberi pelepasan kepada anak yang ingin menceburi aktiviti lasak.

Sumber: TikTok @drsheikhmuszaphar


14 Khasiat Teh Halba, Salah Satunya Menambah Tenaga Seksual. Yang Nak Kembali Seperti ‘Anak Dara’ Selepas Bersalin, Amalkan Teh Ni!

Teh ini dikatakan sangat baik untuk kesihatan dalaman wanita. Terutama kepada wanita yang mengamalkan teh ini selepas bersalin.  Ia membantu memantapkan luar dalam! Tapi untungnya khasiatnya lebih besar daripada itu.

Bukan hanya baik untuk wanita atau mereka yang bergelar isteri, bahkan untuk encik suami juga. Hasil kajian perubatan daripada China, amalan teh halba ini mampu mengembalikan tenaga seksual suami isteri. Hebat bukan?

Jadi jomlah amalkan sama-sama bersama pasangan. Sediakanlah teh halba ini untuk anda dan suami. Sama-sama minum dan nilaikan sendiri hasilnya. Badan pun pastinya lebih sihat dan cergas.

Berikut merupakan 14 khasiat yang diperlehi daripada mengamalkan teh halba ini secara berterusan. Kalau ia baik untuk kesihatan, apa salahnya kita mencuba untuk seluruh isi keluarga kita. Sama-sama amalkan gaya hidup sihat.

Antara khasiat teh halba adalah:

1. Rahsia awet muka secara semulajadi sebab ia berfungsi mencantikkan struktur kulit dari dalam serta memelihara keanjalan kulit kita. Hebat!

2. Ni paling sesuai untuk suami isteri. Teh ini dikatakan dapat menambah tenaga seksual samada lelaki atau wanita dan hal ini dibuktikan dalam perubatan China. Wow!

3. Mengurangkan berlaku pengumpulan lemak-lemak baru dalam badan, seterusnya membantu mengurangkan masalah berat badan atau kegemukan. Kata orang atasi perut buncit pun berkesan!

4. Baik untuk menguatkan fungsi jantung. Insyaallah tak rasa mengah-mengah lagi dah.

5. Bagi yang ada masalah sembelit dan buasir, ini ubatnya untuk anda pulih dengan pantas. Jom amalkan.

6. Peredarah darah juga berjalan dengan lebih baik.

7. Mengatasi masalah senggugut.

8. Bagi yang migrain boleh cuba amalkan teh ini kerana ia sangat baik merawat sakit kepala dan migrain.

9. Menguatkan fungsi rahim, merangsang dan menyuburkan rahim. Selain bagus sebagai ikhtiar untuk mereka yang ingin hamil, ia baik diamalkan oleh mereka yang baru lepas bersalin.

10. Mengetatkan dan memantapkan rahim. Seolah-olah kembali gadis bagi mereka yang dah kahwin. Hebatkan?

11. Menghilangkan lendir dan sakit tekak. Bagi yang sentiasa batuk berpanjangan mungkin boleh cuba amalkan teh halba ini.

12. Patut amalkan pada suami yang merokok kerana ia membantu mengurangkan ketagihan rokok. Kena cuba!

13. Membantu kecerdasan kanak-kanak yang meningkat usia baligh dan memelihara kekuatan badan. Malah ia menggalakkan tumbesaran badan.

14. Bonus bagi ibu yang menyusu kerana ia memperbanyakkan air susu ibu malah mengaktifkan kalenjar susu, meningkatkan saiz payudara secara semulajadi. Yang ni seriously berkesan!

Dah tau khasiatnya, jom cuba macam mana nak sediakan teh halba ni. Senang jer!

BAHAN-BAHAN:
1 sudu teh halba
1 gelas air
1 sudu makan madu
1 biji limau kasturi

Cara membuat:

1. Rebus halba sehingga mendidih.

2. Biarkan sejuk seketika.

3. Kemudian masukkan madu dan perah jus limau.

4. Kacau rata dan terus minum. Amalkan setiap pagi dan lihatlah hasilnya.

P/S: Jika tiada madu di rumah, anda boleh guna menggantikannya dengan gula perang. Begitu juga dengan limau kasturi, boleh gantikan dengan lemon, limau nipis atau juga pati delima bagi lebih menambahkan rasa enaknya.

Selamat mencuba!


Siap Ada Ruang Untuk Anak Beraktiviti. Superb Usaha Masjid Ni Nak Bagi Jemaah Selesa Tarawih!

Delima seorang ibu yang membawa anak-anak ke masjid untuk sama-sama menunaikan solat Tarawih adalah berdepan dengan ragam anak-anak. Maklumlah budak-budak, suka sangat berlari-lari tak kira tempat hatta dalam masjid sekali pun.

Tidak dengan itu, buat bising pula. Bimbang juga kita andai jemaah lain tidak selesa jadinya.

Bila ini ragamnya, pasti kita akan pulang awal tanpa sempat menghabiskan solat Tarawih.

Namun, berbeza situasinya andai ibu-ibu berkesempatan solat Tarawih  di Masjid Sultan Idris Shah II atau dikenali sebagai Masjid Negeri di Ipoh.

Ruang bermain untuk kanak-kanak dikhususkan sehingga membuatkan anak-anak ini seronok bermain dengan pelbagai aktiviti yang disediakan oleh pihak masjid.

Ini sebagaimana yang dilaporkan Sinar Harian, menurut Imam Besar Masjid Negeri, Abd Farid Salleh berkata, tidak salah membawa anak-anak ke masjid malah ia satu perbuatan yang digalakkan.

Inisiatif untuk menyediakan zon kanak-kanak itu tercetus selepas mendapati ramai kalangan jemaah yang bertarawih datang membawa bersama anak-anak kecil berusia 7 tahun ke bawah.

Ditempatkan di tingkat atas bersebelahan ruang solat tarawih, zon kanak-kanak di Masjid Negeri ini bukan sahaja selamat, malah di dalamnya tersedia pelbagai jenis mainan dan buku aktiviti untuk dilakukan sepanjang solat berlangsung.

Terdapat pelbagai aktiviti disediakan termasuklah mewarna, membaca dan sebagainya sepanjang solat tarawih berlangsung.

Tambahan, Imam Besar Masjid Negeri mengalakkan ibu bapa membawa anak-anak ke masjid dan amalan ini perlu dididik sejak mereka kecil lagi.

Tambah Imam Masjid Negeri lagi, bagi menitikberatkan aspek keselamatan ibu bapa perlu mengisi borang pendaftaran dan mendapatkan kad khas untuk diserahkan semula semasa mengambil anak mereka.

Setiap malam akan ada dua kakitangan dari Pejabat Pentadbiran Masjid Negeri dan pasukan sukarelawan secara bergilir membantu memantau kanak-kanak yang diletakkan di zon ini.

Sepanjang empat hari puasa ini, lebih 40 keluarga telah mendaftar, ada juga sebahagian kanak-kanak ini terlalu leka bermain hinggakan tidak mahu pulang.

Katanya, buat masa ini, hanya kanak-kanak berusia 4 hingga 7 tahun dibenarkan ditempatkan di situ bermula jam 8.30 malam hingga 10.30 malam sementara tujuh tahun ke atas digalakkan solat bersama ibu bapa masing-masing.

Sumber : Sinar Harian


10 Tahun Menanti Zuriat, Reaksi Suami Ini Menyentuh Hati, Netizen Sebak.

10 tahun menanti zuriat, khabar gembira yang disampaikan oleh isteri membuatkan suaminya terkejut. Tidak percaya apa yang didengar lantas terus singgah ke klinik untuk pemeriksaan lanjut. Reaksi lelaki itu membuatkan netizen sebak.

Bagi setiap pasangan suami isterinya sudah tentunya inginkan cahayamata setelah mendirikan rumahtangga.

Namun tidak semua dikurniakan zuriat dalam tempoh masa yang singkat. Ada yang terpaksa menunggu tempoh yang lama.

Begitu dengan perkongsian yang menyentuh hati ini. Biarpun ia nampak biasa-biasa aje tetapi ia begitu bermakna bagi setiap pasangan yang belum dikurniakan zuriat.

Melihat di ruangan komen ada yang meluahkan rasa syukur dan sebak melihat perkongsian itu.

Keluarga Talk: Mengukir Bahagia Tidak Semestinya Harus Korban Diri


Rahsia 4 Jus & Air Rebusan Epal Hijau Yang Bikin Tubuh Dan Kulit Cantik + Sihat!

Siapa peggemar epal hijau pastinya beruntung kerana dari sebiji epal yang kita makan bukan hanya sedap bahkan ada banyak rahsia dan khasiat yang tersembunyi.

Epal hijau bukan hanya tinggi serat bahkan ia mengandungi mineral lain seperti zat besi, zink, manganese dan potassium.

Malah sebagai buah yang memiliki kalori rendah, ia amat disyorkan untuk menurunkan berat badan.

Bukan itu sahaja, malah mengambil epal hijau juga baik untuk penghidap asma malah mampu mengawal masalah diabetes.

Menariknya bukan hanya sihat, epal hijau juga baik untuk mencantikan kulit kerana mengandungi vitamin C. Hebat bukan!

Selain makan sebiji epal, ada banyak cara lain iaitu dengan menggabungkan beberapa makanan berkhasiat lain. Sihat berganda malah kulit pun cantik gebu. Nak cantik dan sihat? Ikuti cara membuat jus dan air rebusan ini.

1. Epal Serai
Gabungan dua bahan ini dikatakan baik untuk merawat masalah sakit lutut. Banyak perkongsian di media sosial mampu membantu mereka yang mengalami masalah lutut.

Bahan diperlukan hanya dua biji epal hijau dan empat batang serai sahaja. Mudah.

Bahan-bahan:
2 biji epal
4 batang serai
1 liter air

1. Epal dipotong kecil-kecil dan serai diketuk.

2. Masukkan ke dalam periuk bersama 1 litre air dan biarkan mendidih.

3. Rebus guna api sederhana lebih kurang 30 minit.

4. Lenyek-lenyekkan epal dan tapis airnya. Sejukkan dan boleh diminum.

2. Air Rebusan Epal Kayu Manis
Air rebusan ini juga merupakan salah satu cara untuk menurunkan berat badan dalam masa yang pantas, jika diamalkan dengan cara yang betul.

Cara untuk menyediakan air rebusan epal ini sangatlah mudah. Malah bahannya juga tidak banyak.

Bahan-bahan:
1 biji epal
1 batang kulit kayu manis
1.5 liter air

1. Rebus kesemua bahan.

2. Biarkan selama satu jam.

3. Amalkan air rebusan ini bila-bila masa sahaja terutama ketika mengambil makanan berat seperti nasi dan sebagainya.

3. Jus Epal, Tomato dan Lobak
Bagi memastikan kulit sentiasa cantik dan gebu, mengamalkan jus daripada tiga gabungan ini amat disarankan.

Hasilnya kulit lembut, selembut kulit bayi. Bukan hanya untuk kulit malah ia juga sebagai detoks terbaik untuk tubuh kita.

Bahan-bahan:
1 biji epal hijau
1/2 biji tomato
1/2 biji lobak merah

1. Kisar hingga sebati.

2. Tapiskan dan minum jusnya.

3. Amalkan minum jus ini empat kali seminggu dan jadikan ianya sebagai rutin.

4. Epal & Daun Saderi
Ini pula merupakan petua untuk membuang toksin dalam tubuh. Ia dapat membersihkan saluran usus serta membuang toksin dengan pantas menerusi sistem pencernaan.

Zat masam epal hijau merupakan pembersih tubuh yang sangat baik. Sesuai bagi mereka yang mempunyai masalah sembelit atau penghadaman.

Bahan-bahan:
2 biji epal
Daun saderi

1. Kisarkan sebiji epal hijau dengan daun saleri.

2. Amalkan minum jus ini setiap pagi sebelum memulakan sarapan.


Takut Makan Pulut Sebab Angin? Ini Cara Masak Yang Betul Untuk Elakkan Angin, Take Note Ya!

Sebilangan wanita lepas berkahwin takut menjamah makanan jenis berpulut kerana sifat anginnya. Sifat angin pada pulut ini buat perut tidak selesa, malah badan juga rasa sakit-sakit kesan daripada angin dalam badan.

Disebabkan itulah rata-rata wanita yang berkahwin mengelakkan makanan ini jauh-jauh daripada menu harian mereka. Kuih muih seperti Seri Muka, Pulut Inti atau Pulut Mangga sekalipun hanya mampu dipandang sepi oleh mereka. Sukar!

Sebenarnya ada cara untuk mengatasi masalah ini daripada terus menghantui dan mengelakkan makanan ini selamanya. Perkongsian daripada penulis makanan dan resepi Puan Ainini Zainal di facebooknya pastinya buat kita rasa lega.

Katanya cara kita memasak menentukan masalah angin ini. Bagaimana mengurangkannya? Ikuti perkongsian penulis ini.

Pulut atau ‘glutinous/sticky/sweet rice’ memang sifatnya sedikit ‘berangin’. Tapi ada cara yang boleh membantu anda makan. Jika tidak dapat hilangkan terus anginnya pun, dapatlah dikurangkan sedikit.

Cara Masak Sebelum Makan Pulut

1. ‘Wajib’ rendam semalaman. Untuk membuang phyctic acid di dalamnya. Rendam dan esoknya buang air rendaman, masak seperti biasa. Biasanya antara penyebab utama ‘bloating’ adalah beras pulutnya tidak direndam lama sebelum dimasak.

2. Masak bersama hirisan halia. Halia antara makanan yang membantu menyingkirkan angin berlebihan di dalam badan. Seperti mana kita kukus keledek (juga penyebab ‘bloating’) bersama halia untuk mengelakkan masalah ini, lakukan yang sama dengan masakan pulut.

3. Pastikan kombinasi makanan yang sesuai. Biasanya kombinasi makanan yang tidak sesuai ini boleh menyebabkan ‘gastronomical problems’, ketidakhadaman dan penghasilan gas dalam perut. Hasilnya, ‘bloating’. Grain (beras) adalah makanan yang sesuai digandingkan dengan sayuran, daging, ikan, ayam, kekacang, sayuran.

Kombinasi ‘grain’ dengan makanan apa yang tidak sesuai?

Buah
Biasa makan pulut mangga dan rasa perut tidak selesa? Sekali dua mungkin ok.

Tapi jika selalu, masalah penghadaman yang selalu di’stimulate’ dengan kombinasi makanan yang tidak sesuai akan menyebabkan gangguan sistem penghadaman menjadi semakin lemah (selalu ada gas).

Bagaimana dapat kita capai kesihatan yang optimum jika begitu? Perut yang ‘sihat’, hasilnya badan yang sihat.

Selamat makan pulut!


Tanam Pokok Ketumbar Guna Biji Timbang Kilo Aje. Mudah dan Murah. Ini Stepnya!

Menarik juga jika di rumah ada sepasu pokok daun ketumbar yang ditanam sendiri. Tak perlu dah ‘berkejar’ ke kedai membeli daun ni. Jadi dapatlah memudahkan bila hendak memasak. Hanya capai sahaja di pasu setiap kali ingin menyediakan hidangan seperti tomyam atau sup ayam.

Menerusi facebook, Ahalinda Darjan, menunjukkan cara untuk menanam daun ketumbar dengan subur. Fahami cara proses yang dikongsi ini.

IKUTI PERKONGSIAN INI

GUNA BIJI KETUMBAR TIMBANG KILO:

Sini saya share cara menanam pokok ketumbar menggunakan biji ketumbar timbang kilo kt pasaraya je.. Tak perlu susah-susah beli benih paket tu. Biji ketumbar dia sikit je.. beli timbang kilo puas menanam nanti..sebb dpt banyak harga pon murah je..dan puas menanam nti.. Pada yg pernah cuba tanam pokok ketumbar tp asyik x hidup je.. boleh la cuba ikut cara sy ni..sy kongsi sekadar yg sy tau je..boleh baca penerangan di setiap gambar..

CARA TANAM:
Medium sy gunakan adalah tanah hitam yg di campur dengan cocopeat sikit… pembajaan pula sy ada guna baja biji yg di beli kt eco NPK 8:8:8 dan ada juga siraman baja ab..kdg2 sy siram guna air basuhan beras atau air rendaman perut ikan je.. siraman air setiap pagi atau ptg..atau 2x sehari..bergantung pada cuaca..

Pencahayaan pula dari pukul 8.30am-11am sahaja. Sebab saya letak kat balkoni. Jadi pencahayaan pagi sahaja kena matahari kejap..

Penjagaan dia sgt senang dan mudah hidup klo kena dgn caranya tapi tak  panjang usianya.

TANAM DI BALKONI

Ok la sekian sahaja perkongsian dari sy ye.. selamat mencuba ye buat sahabat kebun.. sy xde ruangan yg luas. Bercucuk tanam di balkoni je. Jadi la utk manfaatkan ruang yang sedia ada. Rajin menanam hasil puas ati.. silakan share jika bermanfaat utk kawan-kawan.

LIHAT GAMBAR INI

Selamat mencuba. Ilmu berkebun yang sangat bermanfaat.


“Jika Tahu Sejarah Zaman Kanak-Kanaknya, Pasti Kamu Menangis.” Jasmin Hamid Dedah Sebab Sorokkan Identiti Anak Perempuannya Yang Dijaga Sejak Umur Empat Tahun

Sejak dahulu jarang sekali pelakon yang boleh digelar ratu drama ini berkongsi cerita mengenai keluarganya. Hanya sesekali dia memuat naik gambar anak-anak di media sosial sambil bercerita perihal mereka.

Rupa-rupanya pelakon Jasmin Hamid mempunyai seorang anak angkat perempuan. Menerusi satu perkongsian, dia mengakui menyembunyikan identiti sebenar anak perempuannya itu yang dijaga sejak berusia empat tahun.

“Selama ini saya sorokkan identiti sebenar anak perempuan saya ini kerana saya sudah anggap dia sebagai anak saya sendiri dunia dan akhirat walaupun saya tidak melahirkan dia.

“Saya jaga dia seawal umur dia 4 tahun. Jika kamu tahu sejarah hidup zaman kanak-kanaknya, pasti kamu akan menangis

“Walaupun sebelum ini ada yang mempertikaikan tentang saya dan anak perempuan saya.. Saya masih berdiam kerana tiada unsur-unsur mencela. Dia adalah amanah Allah kepada keluarga saya,” tambahnya.

Tular sebelum ini apabila Jasmin memuat naik keluhan hatinya terhadap individu yang mengejek anaknya dengan panggilan ‘bapok’.

Lebih menyedihkan apabila individu yang sering melemparkan kata-kata sedemikian terdiri daripada wanita berhijab.

“Jika masih ada yang berkelakuan begini dan tak belajar lagi dari kesilapan orang lain, saya akan ambil tindakan undang-undang! Jangan jadi orang yang mufIis di akhirat kelak,” tegasnya.

Terdahulu menerusi perkongsiannya di Instagram, Jasmin memberitahu yang dia harus melepaskan anak perempuannya ini untuk menikmati hidup bekeluarga suatu hari nanti.

Sebagai ibu, dia mendoakan agar anaknya, Hanna ditemukan dengan seorang lelaki yang mampu untuk menjaga dan membimbingnya selepas berkahwin kelak.

“Ciuman seorang ibu, dapat gugurkan dosa kecil anak-anaknya. Ciuman anak-anak buat ibunya, buatkan ibu itu bahagia.

“Anak dara saya makin membesar dan pasti satu hari nanti, saya harus melepaskannya untuk dia nikmati hidup berkeluarga.

“Mohon Allah ketemukan seorang suami yang soleh buat anak dara saya. Pada uols yang ada anak dara, pasti akan lebih memahami naluri seorang ibu.

Malah akui Jasmin lagi, dia akan tetap menjaga anaknya itu kerana itu adalah amanah Allah.

“Ibu akan tetap menjaga cicik sebab ini adalah amanah ALLAH yang di tinggalkan oleh arwah mama dan arwah baba pada Ibu sehingga cicik bertemu jodoh dengan suami yang soleh. Tolong jangan sia-siakan anak dara saya sebab beliau adalah amanah Allah,” tulisnya.

Perkongsian tersebut membuatkan pengikutnya kagum dan tersentuh hati dengan luahan tersebut. Tak kurang yang turut mendoakan anak Jasmin bertemu jodoh dengan seorang lelaki yang soleh.


Kaki Sakit Nak Memijak Setiap Pagi, Biasakan 7 Cara Ni Untuk Legakan!

Rasa sakit yang mencucuk di bahagian tapak kaki atau tumit memang memeritkan.

Lagi-lagi bagi siapa yang selalu sakit pada tapak kaki setiap kali hendak memijak lantai pada mula-mula bangun dari tidur.

Sakitnya kadang- kadang sampai tidak boleh berjalan kerana terlampau sakit.

Makan panadol pun tak jalan. Tapi kalau duduk dan tunggu lama sedikit, sakit tu hilang.

Jika ya, anda mungkin ada plantar fasciitis.

Penyakit radang fascia plantar kaki ini disebabkan pemendapan calcium pada tulang tumit dan tisu fascia dikenali sebagai heel spur atau tulang baru yang tumbuh bawah tulang tumit.

Ianya sering terjadi pada mereka yang berat badan mereka sudah mula meningkat, yang bekerja berdiri/berjalan lama, berumur >40 tahun dan mereka yang memakai high heels.

Anda tidak mahu membiarkan penyakit ini sehingga boleh menyebabkan anda mempunyai masalah berjalan, dan merebak ke sakit lutut, pinggul dan tulang belakang.

Ada beberapa cara untuk mengurangkan dari sakit ini tanpa ubat-ubatan atau pembedahan.

Kami sharekan beberapa dan senaman untuk mengurangkan risiko untuk mendapat radang plantar fasia ini.

Malam ni jangan lupa cuba sebelum tidur.

Cara 1 : Cengkap objek menggunakan jari kaki.

2. Kerut tuala dengan menggerakkan menggunakan jari kaki.

3. Lakukan teknik jinjit kaki dalam satu masa selama beberapa saat. Lakukan 10 kali sehari.

4.  Boleh juga lakukan teknik ini, gulingkan benda bulat di tapak kaki.

5.  Jalan jinjit beberapa minit sehari.

6. Berdiri satu kaki dan lakukan ini  selama 5 minit, dua kali sehari.

7. Tarik guna tuala seperti ini juga dapat membantu memberi kelegaan pada kaki.

Sumber : Public Health Malaysia

Jom tonton video menarik adik-adik Bintang Kecil di Scream Park Sunway Lagoon.

Lagi video menarik berkenaan pilihan peralatan dapur yang memudahkan kerja kita di dapur. Sila tonton.